
Am făcut într-o zi, un mic 
test. Am întrebat mai mulți oră- 
șeni de profesii şi virste dife- 
rite: «Ştiţi ce este Simbra 
oilor?» Unii au dat din umeri. 
Puţini. Alţii au spus categoric: 
«Sigur că ştiu: o sărbătoare 
folclorică». Un pas înainte. 
Unde, cind? N-are importanţă. 
Dar la o intrebare mai con- 
cretă: «Şi ce înseamnă Sim- 
bra oilor?» răspunsurile au ve- 
nit să ne confirme o bănuială. 
Cineva a opinat cu rezerve: 
«Simbra e, probabil, o haină 
confecționată din blană de oa- 
ie». Alt răspuns mai ferm: «Sim- 
bra e, desigur tunsul oilor». Un 
elev, candid, a mers cu gindul 
spre ceva mai vesel: «Simbra? 
Poate un dans!» Nu e necesar 
să continuăm cu exemplificări- 
le, fiindcă nu cuvintul ca atare— 
Simbra — e în discuție, ci feno- 
menul — dacă vreți. Aflăm din 
ziare de unele manifestări fol- 
clorice tradiționale. Vorbim 
despre ele cu entuziasm. Ve- 
dem la cinema sau la televizor 
flăcăi şi fete de la sate în fru- 
moase costume populare şi sin- 
tem încintați. Aplaudăm ade- 
sea, pe scene, echipe de dan- 
suri vestite chiar peste hotarele 
țării. Ne deplasăm, uneori, ca 
iubitori ai turismului, zeci sau 
chiar sute de kilometri ca să 
vedem un vechi monument isto- 
ric, o peșteră plină de mistere, 
un colț de natură sălbatic. Ne 
ducem însă prea rar, dacă nu 
de loc, «acasă» la oamenii al 
căror talent creator, al căror 
port sau cintec ne-am obișnuit 
să le admirăm în sala de spec- 
tacol. Şi nu e vorba doar de 
minunatul nostru folclor, ci de 
complexa viață a satului pe 
care prea puțini o cunoaştem 
«de visu». Orașele fac parte 
nemijlocită din programele tu- 
ristice. Satele — arar și doar 
citeva... 

Am purtat o discuţie pe a- 
ceastă temă cu dr. Paul Pe- 
trescu, șeful sectorului de isto- 
ria artei şi arhitecturii populare 
din Institutul de istoria artei al 
Academiei de Științe Sociale 
şi Politice. 


— CE PĂRERE ARE IN- 
TERLOCUTORUL NOS- 
TRU DESPRE INTRODU- 
CEREA SATULUI ÎN CIR- 
CUITELE TURISTICE CU- 
RENTE? 


— Statistica arată că aproxi- 
mativ 55% din populaţia ţării 
trăiește în mediul rural. Că a- 
ceastă populaţie are tradiţii bo- 


gate de artă, de tehnică, de 
viață socială, ce trezesc, pe 
bună dreptate, un mare interes, 
nu mai e nevoie de demonstrat. 
A considera că poți satisface 
dorința oamenilor dea cunoaşte 
viața satului, prin organizarea 
anumitor spectacole folclorice, 
prin participarea la anumite ser- 
bări populare, este, desigur, o 
viziune limitată, fiindcă realita- 
tea satului românesc, nu se 
reduce la manifestări folclorice; 
este un mediu deosebit de bo- 
gat în aspecte de muncă, de 
viață, de artă, pe lingă care 


EVIWL în concept mo 
dăleză » 


Dr. PAUL PETRESCU: 


mulți trecem fără să le obser- 
văm... 


—AR FI POSIBIL SĂ 
LANSĂM ÎN CIRCUITUL 
TURISTIC ANUMITE ZONE 
RURALE CARE SUSCITĂ, 
DE SINE STĂTĂTOR, UN 
ANUME INTERES? 


— Varietatea aspectelor de 
viață rurală face posibilă și o 
grupare a lor, fie pe provincii 
istorice, fie pe județe, fie chiar 
pe văile unor ape. Oamenii au 


adiisaăă 
„cunoașterea 

satului contemporan 

nu poate fi redusă 


a sala „, 
de spectacol! 


moduri diferite de a-și construi 
casa, de a prepara mincarea, 
de a dansa. Specialiștii opi- 
nează că pot fi identiticate în 
România peste 80 de zone etno- 
grafice, in care cultura mate- 
rială și spirituală a poporului 
român şi a naționalităților con- 
locuitoare îmbracă forme ca- 
racteristică. Să ne referim, de 
pildă, la arhitectura populară. 
Într-un fel ni se înfăţişează ca- 
sele de lemn cu etaj din Gorj 
şi altfel cele de piatră din Haţeg 
sau Dobrogea. Într-un fel ne 
apare, in peisajul înconjurător, 


eri 


acoperişul de șindrilă din Mol- 
dova şi în alt fel imensele că- 
ciuli de paie din munții Apu- 
seni. Sau, pentru a trece la do- 
meniul costumului popular, pie- 
sele bogate, cusute în fir de 
aur din cimpia Banatului spun 
cu totul altceva privitorului de- 
cit cele brodate cu lină din | ara 
Vrancei. Ce să mai vorbesc de 
domeniul olăriei, spre exemplu, 
unde diferenţierile ne poartă 
gindul inapoi cu secole: una e 
tradiția ceramicii de influență 
romană din sud-vestul țării (Ol- 
tenia, Bihor, Banat), alta cea de 
origină dacică din Moldova. 


Îi a 


— V-AM RUGA SĂ Su- 
GERAȚI OFICIILOR JUDE- 
TENE DE TURISM ȘI TU- 
RIŞTILOR ÎNŞIŞI CITEVA 
ITINERARE RURALE CON- 
CRETE. ; 


— Văd posibilă alcătuirea de 
itinerare atractive în primul rind 
spre acele zone aflate in ime- 
diata apropiere a unor oraşe 
sau stațiuni balneo-climaterice. 
Mă gindesc, de pildă, că cei 
care merg în excursie la in- 
ceput de august pe Valea Oltu- 
lui ar fi încintați dacă ar putea 
asista la faimosul «tirg al ola- 
rilor» ce se organizează andal 
la Călimănești, în cadrul aşa- 
numitului festival «Cintecele 
Oltului». Celor ce pornesc spre 
Tg. Jiu, cu gindul de a vedea 
operele lui Brâncuși, le-aş re- 
comanda un popas în sale ca 
Arcani sau Brădiceni, pentru 
a cunoaște și splendidele exem- 
plare de sculptură țărănească 
(stilpi îndeosebi). Foarte mulți 
turiști se îndreaptă, toamna, 
spre zona podgoriilor de lingă 
Mizi! — Buzău. Le propun să se 
abată puțin din drum spre a 
vedea atit vechile cioplituri în 
piatră de pe Dealul lIstrița cit 
și — dacă sint amatori de artă 
modernă — tabăra de sculptură 
de la Măgura, unde unii dintre 
cei mai renumiți sculptori ro- 
mâni, expun, într-o poiană, sub 
cerul liber, opere în piatră de 
mare valoare. În programul ce- 
lor ce vizitează Bucovina, aș 
include neapărat popasuri în 
așezări ca Fundu Moldovei sau 
Vama, unde oamenii mai poartă 
încă imbrăcăminte tradițională: 
cămăși și ițari din țesătură albă, 
bundițe brodate cu mătase şi 
căptuşite cu blană de dihor. În 
excursiile organizate în Mara- 
mureş, turiștilor ar trebui să |i 
se arate, ca puncte de mare 
atracție, pitoreştile sate leud, 
Rozavlea sau Berbești, în care 
atit casele, cit mai ales biseri- 
cile sint capodopere ale arh.- 
tecturii în lemn judecate chiar 
la scară europeană. Şi în aceste 


locuri oamenii poartă încă fru- 
mosul lor costum tradițional cu 

“ gaci largi, cu clopuri de paie 
şi cojocele acoperite de o bro- 
derie compactă, înfățişind o ima- 
gine de ansamblu ce pare des- 
prinsă dintr-o stampă medie- 
vală. 

A-i vedea la lucru, în procesul 
creației, pe autorii multora din 
frumusețile pe care le admirăm 
în sate și în tirguri ar fi, după 
părerea mea, o altă atracție tu- 
ristică autentică. Plecind de la 
Oradea sau Beiuș, de exemplu, 
turiştii ar putea fi conduși în 
vestitul sat de meșteri lemnari 
Budureasa, pentru a vedea pe 
viu cum se confecționează o 
ladă de zestre. Lucrul acestor 
meşteri e atit de interesant, în- 
cit s-a socotit potrivit să fie 
aduși să lucreze demonstrativ 
chiar la Muzeul satului din Bucu- 
reşti. De ce să nu-i vedem lu- 
crind pe acești oameni talen- 
taţi și harnici și în mediul lor 
firesc, in ambianța atelierelor 
şi caselor lor originale de la 
poalele munţilor Bihorului, din 
pădurile cărora iși aduc și lem- 
nul trebuincios? Tot în apro- 
piere de Beiuș, la Sirbești, s-ar 
vedea un sat unde majoritatea 
locuitorilor lucrează superbe 
sumane albe. De altfel, in a- 
ceastă depresiune a Beiușului 
şi Vașcăului, este posibilă or- 
ganizarea unui sejur turistic 
complex, chiar de o săptămină, 
deoarece aici, pe valea Crișu- 
lui Negru, avem de-aface cu un 
mare grup de sate specializate 
în diferite meşteşuguri. În afara 
celor două așezări sus-mențţio- 
nate aș aminti că la Cristiori şi 
Leleşti se lucrează olărie de o 
mare frumusețe, păstrătoare a 
tradiției formelor romane de 
ceramică, iar la Vărzari se lu- 
crează obiecte de fier, între 
care se remarcă vestitele securi 
folosite şi azi la lucru în pădure 
şi care altă dată erau căutate 
și în țări ca Ungaria, lugoslavia 
pină pe coasta Adriaticii. 

În preajma Sibiului, în așa- 

numitul Ţinut al Mărginimii ar 
trebui trecute în circuit turistic 
sate ca Tilişca, Rod şi Poiana, 
mari centre păstoreşti. Ciobanii 
umblă aici în costumul lor de 
tradiție dacică și pot fi văzuți 
la stine pregătind faimoasa 
brinză de burduf sau excelen- 
tul caş. Părăsind zona de munte 
aș sugera să se includă negre- 
şit într-un traseu vizitarea sa- 
tului de pescari Jurilovca, cu 
specificul său etnografic dar 
şi... culinar. Sau să se meargă 
în sate de viticultori. Dar nu din 
zonele binecunoscute: Cotnari, 
Valea Călugărească, Drăgă- 
şani etc., ci în cimpia Munte- 
niei, de pildă, în apropierea 
Zimnicei, unde am putut asista 
la străvechea tradiție a «gurba- 
nului» — sărbătoare prin care 
viticultorii acestor părți mar- 
chează începutul muncilor de 
primăvară în vii, cind tot satul 
iese cu săniile la cimp, la mij- 
loc de februarie, pentru a tăia 
primele vițe, prilej de praznic 
vesel. 

În toate aceste locuri, turiștii 
ar trebui să zăbovească o zi 
sau două, asigurindu-li-se ca- 
zare în centrul urban cel mai 
apropiat. Dar poate că ar fi cu 
atit mai interesant și atrăgător 
de locuit chiar în casele mari 
și încăpătoare ale sătenilor, 
unde ar constitui un deliciu 
înseși mincărurile sau băuturile 
locale. 


— DE ACORD CU DV.; UN 
SEJUR COMPLEX SAU NU- 
MAI CITEVA ZILE PETRE- 
CUTE ÎNTR-UN MEDIU RU- 
RAL SPECIFIC OFERĂ O 
DECONECTARE COMPLE.- 
TĂ. POATE DE ACEEA, ÎN 
ULTIMUL TIMP, SE VOR- 
BEŞTE TOT MAI DES DE 
NECESITATEA  ORGANI- 
ZĂRII UNEI REȚELE DE SA- 
TE TURISTICE. CE ÎNŢE- 
LEGEŢI, PERSONAL, PRIN 
SAT TURISTIC? 

La PER ARE PET în DEP EEE a Za 


— După părerea mea, se pot 
organiza două genuri de sate 
turistice. În primul caz, în locuri 
bine alese, s-ar construi totul 
de la inceput, — case, amena- 
jări speciale etc., imprimindu-se 
bineințeles, construcţiilor res- 
pective, stilul arhitectural spe- 
cific zonei. Într-un asemenea 
sat, turiştii ar duce o viață anu- 
me organizată pentru ei, diri- 
jată, dacă vreți. E o posibilitate. 
Dar mai eficient și atrăgător 
îmi pare a fi transformarea în 
sat turistic a unei aşezări deja 
existente. Asta înseamnă a ale- 
ge un sat reprezentativ pentru 
arhitectura și modul său de 
viaţă, în care s-ar crea condiţii 
de cazare, de masă pentru tu- 
riștii dornici să cunoască un 
anume specific local. Mă gin- 
desc, de pildă, la Dragoslavele 
şi la Rucăr în Argeș, la Bărbă- 
tești în Vilcea, la Runcu în 
Gorj, la Chiojd-urile din Buzău 
şi Prahova, la Arbore în Su- 
ceava, la leud in Maramureş, la 
Lupșa în Apuseni, la Hitiaș în 
Banat și la multe alte localități 
unde s-ar putea avea în vedere 
ca 10-15 locuinţe să fie amena- 
jate, evident prin cointeresarea 
localnicilor, pentru găzduirea 
turiștilor şi asigurarea de pen- 
siune completă. De ce n-am 
valorifica, așa cum se face în 
unele stațiuni balneo-climate- 
rice, disponibilul de spațiu lo- 
cativ al ţăranilor cooperatori, 
care au astăzi case noi, cu 
multe camere, cu bucătărie, cu 
nelipsite încăperi de oaspeți, 
frumos împodobite, cu mobilier 
şi ţesături de mare rafinament 
artistic, unele cu instalaţii sa- 
nitare moderne, multe din ele 
cu televizor,.cu frumoase gră- 
dini împrejur? Sint locuri care 
oferă, vă asigur, condiții exce- 
lente pentru organizarea unor 
vacanțe rurale, prilej de cu- 
noaștere a satului contempo- 
ran, în toată complexitatea. 


Discuţie consemnată de 
CONSTANTIN DARIE 


G ine privește pe îndelete 
vasul antropomorfic cu acest 
nume, descoperit în cursul săpă- 
turilor arheologice efectuate la 
Vidra, lingă Bucureşti, între anii 
1931—1935, nu-l poate abandona 
netulburat. Sentimentul este ge- 
nerat, pe de o parte, de valoarea 
în sine a operei cu care sintem 
confruntați, cit și de intensita- 
tea cu care ni se insinuează sen- 
timentul că ne cunoaștem încă 
puțin și neunitar comorile, deși 
importanţa lor este covirșitoare, 
deopotrivă pentru înțelegerea is- 
toriei noastre pe aceste locuri, 
ca și pentru amețitoarea putere 
creatoare a omului în general. 
«Zeița» de față, de pildă, găsită 
într-un tell (movilă artificială), 
este o creație a omului neolitic 
unică în lume, propunind aten- 
ţiei mondiale o expresie a cărei 
necunoaștere îngustează însăși 
noţiunea de om. Ea aparţine 
culturii Gumelnița (2000—1700 
î.e.n.), putind fi datată cu apro- 
ximaţie în jurul anului 1900 
î.e.n. A fost descoperită într-un 
complex de figurine antropomor- 
fe și zoomorfe, iar înfățișarea ei 
ne-ar putea duce cu gindul la 


de vechii egipteni în cultul mor- 
ților — «zeița» de la Vidra repre- 
zintă un unicat ce atestă forța 
de exprimarea şi interpretare 
artistică extraordinară a oame- 
nilor ce au trăit în vremuri ime- 
moriale pe aceste locuri, un mo- 
ment însemnat al gîndirii şi artei, 
umane. 

Împreună cu alte asemnea ca- 
podopere şi relicve scoase la 
iveală de săpături, ea atestă pre- 
zența continuă a omului pe aceste 
meleaguri, coerenţa culturii şi 
a gindirii sale pe întreaga ver- 
ticală a istoriei spațiului româ- 
nesc. Ea este un monument al 
civilizaţiilor străvechi și al rod- 
niciei excepționale a păminturi- 
lor de aici, al darurilor expresive 
deosebite ale locuitorilor săi 
in care sufletul nostru contem- 
poran se oglindeşte şi recunoaște 
înfiorat, căci cine a avut puterea 
de a modela lutul în asemenea 
forme și de a le conferi asemenea 
înțelesuri, nu e un om obișnuit 
și nici un asocial, ori un nomad. 
El este un cunoscător statornic 
al cerurilor și păminturilor de 
aici, un visător cu ochii în zarea 
stelelor și cu miinile înfiorate de 


R P. TEZAUR 


Zeita“ 


de la! - 


vidra 


epoca matriarhatului. cu atît mai 
mult cu cît destule altele dintre 
statuetele de la Vidra sint fe- 
minine. Înalt de 42,5 cm, vasul 
acesta rotofei şi delicat din pă- 
mint ars, de o planturozitate 
voluptoasă, pare un elogiu al 
feminităţii fecunde şi al germi- 
naţiei nesfirşite, pe care omul 
neolitic a încercat să le simbo- 
lizeze. 

intruchipat cu excepțională 
forță expresivă, vasul va fi re- 
reprezentind o divinitate femi- 
nină căci pare a fi fost așezat 
intr-un sanctuar, arheologii des- 
coperind alături și alte figurine, 
ca și un pandantiv de aur. S-ar 
fi depus astfel în el felurite ofran- 
de întru slava zeității materne, 
podoabele din preajmă-i amin- 
tind obiceiul oamenilor stră- 
vechi de aici de a înzestra cu 
daruri imaginile unor divinităţi, 
spre a le stimula imaginarele 
lor  elanuri protectoare. Așa 
se expliă sumar de ce — 
chiar dacă atitudinea «zeiţei» 
o mai întilnim şi la figurinele 
preistorice din pămint ars sau 
din marmură, descoperite în insu- 
lele și pe coastele Mării Egee, ori 
în Creta, chiar dacă ea aminteşte 
de unele vase antropomorfice 
găsite la Cucuteni, în Moldova, 
ori în Tesalia sau de cele folosite 


belșugul locurilor, un  înfră- 
țit cu cei din preajmă și un spirit 
constructiv ale cărui semne urcă 
pe toată scara neopritei noastre 
istorii. 

Inciziile sugestive de pe, în- 
tregul corp al «zeiței», ductul 
semnificativ al liniilor, rozetele, 
accentuind și mai mult grația 
şi generozitatea formelor sint 
un semn al observației îndelun- 
gate, al liniştii lăuntrice și al 
fineţei, al unui simţ al decorati- 
vului afară din comun, încit cine 
se oprește astăzi în centrul Bucu- 
reştiului și intră în Muzeul mu- 
nicipal de istorie va avea bucuria 
unei descoperiri neașteptate, pe 
care n-o va uita curind și poate 
niciodată. Intr-o antologie ima- 
ginară, oricit de severă, a capo- 
doperelor geniului uman de pre- 
tutindeni şi de totdeauna, «zeiţa» 
de la Vidra se înscrie ca un reper 
cu drepturi imprescriptibile. O- 
chiul rămîne fermecat, iar gindul 
şi visul în profundă tulburare 
în faţa acestei creaţii fără pereche 
Imaginînd-o ca o treaptă a deve- 
nirii noastre și oglindindu-ne o” 
clipă sufletul în apele ei, «zeița» 
de la Vidra va deveni «protec- 
toarea» noastră,  sporindu-ne 
înțelesurile pe care le avem des- , 
pre noi și despre lume. 


GEORGE MUNTEAN 

Foto: A. ROSENTHAL 


Pasiunea drumeției, dorul de natură. 
nevoia de cunoaştere a înfățișării pa- 
triei, sint printre roadele fericite ale 
timpului nostru. Îmi aduc aminte că 
străbăteam cu mulți ani în urmă cărări 
pietroase de munte și păduri adinci 
şi nu întilneam țipenie de om înafară 
de ciobani și pădurari și nici un alt 
semn dincolo de cele cunoscute din 
veac. Mai sînt destule locuri puțin bă- 
tute, dar cele mai celebre şi definitorii 
pentru natura românească au intrat 
într-o zodie pe care aş numi-o moder- 
nă dacă ea n-ar fi expresia unui feno- 
men social mult mai complex. 
lată, de pildă această Vale a Bistriţei 
spre care s-a îndreptat cîndva pasul 
meu de copil și ochiul meu vrînd să 
descopere lumea fantastică a munți- 
lor, a chinoviilor, drumurile stinţite 
de istorie, de înțelepciune, de suferință, 
de speranță. Trecusem prin paginile 
lui Hogaș şi este sigur că imaginea lui 
de mitologie tirzie m-a îndemnat spre 
țara Ceahlăului. 


Campingul de la Potoci 


văzută de NICOLAE JIANU 


Mă gindesc la călătorul de azi care 
ar porni într-acolo imbibat de lectura 
lui Hogaș, păstrînd în memorie această 
frază care pe atunci exprima o reali- 
tate: «în aceste locuri, ori încotro te 
întorci,te impresionează singurătatea, 
la hotarele căreia viața se pare că 
expiră.» Dar în această mare liniște 
scriitorul descoperă cu o intuiție ge- 
nială, viața naturii, destinul oamenilor, 
sugestia teribilă a geologiei montane, 
dind fenomenelor contururi ce puteau 
să pară exagerate celor necunoscători 
sau neinzestrați cu nostalgia fabulo- 
sului. Nimeni nu a închinat acestei 
văi un momument literar mai trainic de- 
cît Calistrat Hogaș, deși pe aici s-au 
perindat multă cărturărime şi multe 
condeie strălucite. Dar spuneam că mă 
gindesc la călătorul de azi, tentat să 
compare, să aleagă, să caute. misterul 
sub chipul de azi al acestei văi cu des- 
tin fericit. El va constata cu uimire că 
este proiectat din fantasticul jurnal al 
lui Hogaș într-o altă formă de exis- 
tență şi se va întreba cu dreptate cind, 


în care timp s-a produs schimbarea, 
ce forță demiurgică a fost în stare să 
spargă încremenirea veacurilor, să a- 
dune apele înțr-o mare alpină, să mute 
aşezările omenești păstrind valoarea 
lor spirituală, să ridice hidrocentrale, 
uzine, fabrici, școli, hoteluri turistice, 
să asfalteze drumurile, să le ridice pe 
creste, sub fruntea mirată a Ceahlă- 
ului? Desigur, istoria acestor mari 

înfăptuiri e cunoscută, dar ar trebui 
pana lui Calistrat Hogaș și ochiul lui 
enorm pentru a tace sensibilă curgerea 
timpului. La început a fost Bicazul, un 
sat oarecare, prin care va fi trecut 
cîndva «Pisicuţa», cu copita ei şovă- 
ielnică, şi Hogaș va fi ospătat aici 
între plutași, şi pădurari, și călugări 
poftitori de viață. Acestui sat i-a fost 
dat să intre în istoria socialismului ro- 


Foto: Gh. VULPAȘ 


mânesc, să acopere cu numele lui un 
capitol întreg, să lumineze nenumă- 
rate destine umane, să ridice la civili- 
zație o lume care aștepta. Hogaș a 
văzut încremenirea pitorească, vechi- 
mea biblică, mirificul și grotescul, dar 
sub această coajă puțin livrească, clo- 
coteau energiile omenești, așteptau 
semnul cel mare, strigătul de descătu- 
șare, clipa de început al altui ev. Călă- 


torul de azi va ști de bunăseamă să 
identifice sub sclipirea uzinelor hidro- 
electrice, sub maiestatea rece a ba- 
rajelor, în suplețea pilonilor de înaltă 
tensiune, în căderea apelor, în puzde- 
ria de lumini, tumultul de altă dată, 
dăruirea, travaliul conştient, îndelungat 
și greu, al sutelor de mii de oameni, 
din partea locului sau veniţi din alte 
colțuri ale țării. De la Bicaz va lua un 
autobuz T.V. și va merge în sus, cale 
de 40 km pe noua șosea, avind mereu 
sub ochi oglinda lacului și umbra mare 
a Ceahlăului, cu Toaca şi Panaghia, 
pină la Poiana Teiului unde Piatra 
Dracului îşi mai ține colții afară din 
apele verzi. Aici,de bună seamă,Hogaş 
va fi stătut și va fi aflat din gura bă- 
trinilor povestea acelui diavol nebă- 
nuit care a scăpat stinca din miini la 
cîntatul cocoşilor. Apoi Pisicuţa și 
stăpinul ei, vor fi urcat drumul către 
schitul Durău, sub Duruitoarea, prin 
marea singurătate, atacați de dulăii 
stinilor, adulmecind uriașe mămăligi 
ciobăneşști. Dar de aici, de la Poiana 
Teiului, încep satele cele mari şi fru-.. 
moase de sub Hălăuca și Pipirig, pînă 
la Broșteni unde a învățat Creangă și 
a luat riie căprească. Călătorul nostru 
va observa cu aceeași uimire că abia 
se mai pot identifica semnele înscrise 
în jurnalul lui Hogaș. Sate noi, oameni 
noi, chipuri vesele, o agitație juvenilă 
străjuiește totul, rar se mai văd ițari 
sau sumane sau cojocele. Vitrine lu- 
minate puternic te duc cu gindul la 
oraş și călătorul merge mai departe, 
vrea să vadă totul, vrea să ajungă la 
hotarul acestei lumi. Curind pe dru- 
muri își fac apariția minerii, sub hai- 
nele lor de muncă va trebui să intu- 
ești generații întregi de plutași și pă- 
durari. Plute nu se mai văd, dar se 
aude în păduri strigătul scurt al fierăs- 
trăului electric, remorci grele duc buș- 
tenii la vale, nici Toancele nu mai bol- 
borosesc dar în preajma lor se înalță 
într-o poiană blocurile minerilor, oră- 
șelul cel nou de la Barnar. 

Împovărat de impresii, călătorul va 
rămîne aici peste noapte și în zori va 
porni mai departe pe firul tot mai zvir- 
colit al Bistriței, către Dorna şi mai sus, 
pe sub Inău, pe apele aurii pină la Pris- 
lopul descălecătorilor. Acolo la cum- 
păna apelor, în cabana cea nouă va 
poposi și va avea răgaz să deschidă 
iar cartea cea dulce a lui Hogaș, va 
măsura din nou lumile între care 
timpul s-a aşezat biruitor și rodnic şi 
va citi aceste cuvinte şi azi tulbură- 
toare pentru sufletul nostru: «Oare 
spiritul care sufla pe ape în zorii 
creaţiunii, era mai dulce și mai lin 
decit aceste adieri? În ce piriu de 
rece și curgătoare rouă a pus na- 
tura un suspin mai adînc de dure- 
roasă dragoste decit în glasul Ne- 
grei Broștenilor noștri?» 


Foto: A. ROSENTHAL 

«ECHIPAJELE CUTEZĂTORII» au străbătut țara cu 
proiecte îndrăzneţe din toate domeniile culturii, artei și 
ştiinţei şi în parte le-au realizat. Au căutat să destrame 
mistere, să dezlege enigme, să găsească piese de tezaur. 
Muzeele şcolilor s-au îmbogăţit cu piese noi, inedite, valoroase. 
Ce au lăsat proiectele «Cutezătorilor», indiferent de comoara 
identificată, sînt pentru toate echipajele: cultivarea virtuțiilor 


de patriotism şi de voință; voința de a întreprinde acţiuni, 
de a le duce la capăt în ciuda obstacolelor și de a spori vigoarea, 
rezistența şi imaginaţia. Ce se cere pentru echipaj, se cere 
şi pentru omul de ştiinţă, pentru artist sau creator, se cere 
pentru cetățeanul României Socialiste». 

MIRCEA MALIȚA 


e Drumeţie pe o jumătate de ecuator 

e O carte cu 201 autori sub 14 ani 

e Descoperirea  botaniștilor din Budești- 
Vîlcea 

e Busola echipajului «Getica» 

e Un muzeu unic în țară 


Ministrul educaţiei și învățămîntului 


nerația mea plonjează la virsta 

primelor cravate roşii, cînd pio- 
nieria îşi ridica toate pînzele; o călă- 
torie de cîteva ore în împrejurimile 
şcolii, satului, oraşului se transforma 
în adevărată expediție, aventura de 
atunci nealterîndu-se oricît de multe 
evenimente, mai importante, ne-a fost 
dat să traversăm ulterior... 

Sînt ginduri ce-mi însoțesc pașii prin 
Sala de expoziții din «Capitala Copilă- 
riei», cum e supranumit Palatul Pionie- 
rilor. Aici, în Dealul Cotrocenilor, se 
află de două luni un muzeu unic în 
felul său, cu pluguri de lemn şi opinci, 
ierbare şi colecții de roci, costume 
populare şi benzi de magnetofon, cu 
legende și cîntece bătrînești, «jurnale 
de călătorie» şi ceramică, lăzi de zestre 
şi păsări împăiate, monede antice și 
buciume. Toate sînt colecționate sau 
realizate de drumeţii celei de-a Ill-a 
ediţii a expedițiilor «Cutezătorii», ac- 
ţiune de anvergură nemaiîntilnită la 
noi, în care 201 echipaje, a cîte 10-12 
copii între 11 şi 14 ani, din toate colțu- 
rile ţării au pornit, cu cortul în spate, 
spre toate colțurile țării. Puse cap 
la cap, itinerarele temerarilor din va- 
canţa mare a lui '71 însumează mai 
bine de 18 000 km, închipuind o călă- 
torie pedestră pe o jumătate de ecua- 
tor. Dar nu cifrele şi nici obiectele 


A mintindu-și despre copilărie, ge- 


:) 


expuse, unele extrem de valoroase, 
dau aură de nobleţe acestei confruntări 
cu natura, ci încărcâtura de simbol ce o 
descoperi în fiecare dintre ele şi în 
toate la un loc: călătoria înțeleasă ca 
izvor de cunoaștere, mijloc educativ 
de primă importanţă în procesul de- 
venirii tinerei generații. 

Spre a fi cititori în marea carte a 
naturii, expediționarii își împart foarte 
riguros misiunile (și poreclele, ca în 
cazul echipajului «Şoimii lui lancu», 
de la Şcoala generală Măguri-Răcătău, 
județul Cluj: meteorolog — Vreme 
bună, bucătar — Taci şi înghite, geolog 
— Sfarmă Piatră, etnograf. — Prisnel, 
sanitar — Vindecă tot, istoric — Uce- 
nicul lui Herodot), ceea ce asigură 
calitatea investigației și profunzimea 
cercetării. In plus, copiii se autogos- 
podăresc, căpătînd deprinderi pentru 
viaţă: dormitul în cort sau «saci», 
umbletul pe jos, gătitul mîncării în 
regim de campare fortifică trupul şi 
ascute mintea; și apoi, să nu uităm 
ghidușiile, glumele, jocurile, poveştile 
la focul de tabără, ce fac deliciul și 
savoarea călătoriei. Se pare, astfel, 
că pruncii noștri au descoperit cheia 
fermecată a petrecerii timpului liber 
într-un univers de bună dispoziţie şi 
revigorare. Ei învaţă jucîndu-se şi se 
instruiesc cîntînd, în marele amfiteatru 
și în laboratoarele pădurii, muntelui. 


TE LALIR 


i îi 


Obiectivele «Cutezătorilor '71» au 
tost din cele mai diferite: studierea 
faunei cavernicole sau a florei alpine, 
plutărit pe vechile drumuri de apă 
ale lemnului sau drumeţie pe urmele 
unor evenimente și personalități ale 
istoriei noastre. Numeroase echipaje 
au străbătut cele mai pitorești zone 
etnografice și folclorice din ţară, cule- 
gînd comorile de frumos și simțire 
artistică ale moţilor, vrîncenilor, oșe- 
nilor, bucovinenilor, gorienilor. Privim 
cu uimire standurile «Vînătorilor lui 
Dragoș», de la Casa Pionierilor din 
laşi, care au colecţionat din nordul 
Moldovei peste 1 000 de obiecte, au 
întocmit un imens album de cusături 
populare, au făcut filme și mii de foto- 
grafii, au înregistrat sute de metri de 
bandă de magnetofon; tezaurul acesta 
n-a mai încăput în rucsacuri şi saci, 
trebuind să fie transportat cu un ca- 
mion. Două echipaje de la aceeași 
școală din Galaţi — «Ancora I» şi 
«Ancora Il» — s-au deplașat în zona 
munţilor vulcanici si în Deltă, de unde 
au adus colecții aproape complete de 
roci și de faună subacvatică. Expediția 
«Getica», de la Casa Pionierilor din 
Cimpina, s-a aventurat în zona munților 
Căliman-Birgău, pe creste și văi puțin 
umblate, întorcîndu-se, printre altele, 
cu un album color demn de orice 
artist fotograf, devenit din chiar ziua 


deschiderii muzeului unul dintre cele 
mai apreciate exponate. Pentru ine- 
ditul traseului, amploarea investigaţiei 
şi nivelul artistic și ştiinţific al materia- 
lului cules, «Getica» a primit Marele 
Trofeu «Busola de aur». 

Rezultatele unor expediţii au trecut 
pragul obişnuitului, intrind în discuția 
savanților, oamenilor de cultură, artă 
și știință. Pregătite cu minuțiozitate, 
avînd ca participanţi pe cei mai buni 
elevi la învățătură, multe din drumeţii 
s-au transformat în autentice fapte de 
cercetare, cu rezultate dintre cele mai 
surprinzătoare. Dacă în urmă cu un an, 
pionierii «Sarcedavei», de la Şcoala 
generală Orăștioara de Sus — Hune- 
doara, au descoperit în munţii Orăștie 
vestigiile unor așezări dacice, despre 
care prof. univ. Hadrian Daicoviciu 
spunea că sînt de o deosebită importan- 
ţă pentru arheologia românească, în 
vara lui '71 a venit rîndul botaniștilor 
să se evidenţieze. Echipajul «Flora», 
al Şcolii generale din Budeşti — Vilcea, 
condus de entuziastul învățător-pere- 
grin lon Gh. Banu, a descoperit pe un 
versant al muntelui Cozia două plante 
necunoscute în flora României, denu- 
mite «Brukenthalia Spiculifolia F. 
Alba» şi «Sedum Maximum Fabaria 
S. Coziae»; descoperirea lor a fost 
confirmată de Institutul botanic din 
Bucureşti. Priviţi ierbarul adus de a- 


ceastă expediție — în el veți mai 
întîlni 42 de specii de plante nemenţio- 
nate pînă acum în zona muntelui Cozia 
'Să notăm și numele celor trei mici 
botanişti din Budești, poate vom mai 
auzi de ei, peste ani și ani: Natalia 
Mihalache, Ana Ştefan și Dumitru Idu. 

Săptămini întregi le-au trebuit mem- 
brilor juriului să citească «jurnalele» 
expedițiilor, fiecare echipaj avind și o 
«pană de aur», cum este poreclit cel 
ce notează zilnic peripețiile, face rela- 
tarea direct, de la fața locului, a eveni- 
mentelor trăite în grup. Aceşti croni- 
cari moderni scriu despre emoţii şi 
visuri, despre realitățile patriei socia- 
liste, despre setea de cunoaștere a 
copiilor, ce se îmbină în aceste drumeții 
cu aventura și spiritul de observare. 
Profesorii — comandanţi de echipaje 
merită toată lauda pentru că au pus 
condeiul în mîna unor copii plini de 
talent şi sensibilitate. Scriitorul lon 
Grecea, ca membru al juriului, a urmă- 
rit valoarea artistică a acestor reportaje 
de călătorie: 

— Din punct de vedere literar, ne-a 
spus, cred că am descoperit, fără să 
exagerez, pe cițiva din viitorii semna- 
tari ai unor interesante cărți de călă- 
torie. Printre ei, eleva Elisabeta Po- 
pescu, de la Şcoala generală din Comuna 
Plopşor, județul Gorj, care dînd dovadă 
de un remarcabil talent, a realizat în- 
semnări de o deosebită forță emoţio- 
nală, reușind să ne redea în imagini 
pline de culoare nu numai frumuseţea 
locurilor vizitate, dar și sentimentele 
«expediționarilor», trăirile lor, aproa- 
pe fiecare frază fiind de o evidentă 
plasticitate. 

Şi încă multe asemenea caiete, scrise 
migălit, cu desene și schiţe, poezii și 
legende; pagini de mare autenticitate 
şi candoare, observaţii făcute cu un 
ochi pur şi avid, ce trezesc lectorului 
dorul de drumeţie și aventură pe 
itinerarii inexistente în ghidurile turis- 
tice. Din ele, Editura pentru turism va 
publica, anul acesta chiar, o carte cu 
201 autori şi citeva mii de personaje, 
volum ce sîntem convinși că va deveni 
un adevărat eveniment editorial, unic 
și el, ca și muzeul prin care ne purtăm 
pașii, reflectind la primele noastre 
drumeţii, şi la cîte sint în stare să 
facă azi pionierii, întru îmbogățirea 
trupului şi minţii. O virstă într-un 
muzeu; un muzeu ce se vrea perma- 
nent, îmbogăţit cu fiecare ediție, despre 
care un alt membru al juriului Expedi- 
ţiilor «Cutezătorii», geologul Marcian 
Bleahu, spunea: «Este o adevărată în- 
cîntare; în primul rînd pentru frumu- 
sețea și valoarea exponatelor, dar mai 
ales pentru ceea ce reprezintă ele din 
punct de vedere educativ: dorința 
copiilor de a cunoaște cît mai temeinic 
pămîntul țării, cu natura. și minunaţii 
ei oameni. O astfel de activitate nu 
poate să nu-și arate roadele în viitor». 


VALENTIN HOSSU-LONGIN 


„Cutezătorilor“ 


premiile 
„expediției. 
cutezâtorii 


MARELE TROFEU «BUSOLA DE 
AUR» — «Getica» — CASA PIO- 
NIERILOR DIN CIMPINA, PRA- 
HOVA 


PREMIUL SPECIAL AL JURIULUI — 
«Vinătorii lui Dragoș» — CASA 
PIONIERILOR DIN IAŞI 


TROFEUL «SCUTUL DACIC» — 
«Mlădițele» — LICEUL SĂRMA- 
ŞU, MUREŞ 


TROFEUL «SFINXUL CARPAȚILOR» 
— «Capra neagră» — ŞCOALA 
GENERALĂ STARCEȘTI, PRA- 
HOVA 


TROFEUL «CASETA DE CRISTAL» — 
«Şoimii lui lancu» — ŞCOALA 
GENERALĂ MĂGURI-RĂCĂTĂU, 
CLUJ 


TROFEUL «GENŢIANELE» — «Floa- 
rea de colț» — ȘCOALA GENE- 
RALĂ ION ROATĂ, ILFOV 


TROFEUL «TERMOSUL DE ARGINT» 
— «Flora»— ŞCOALA GENERALĂ 
BUDEȘTI, VILCEA 


TROFEUL «EGRETA DE FILDEŞ» — 
«Ancora | şi ll» — ŞCOALA GENE- 
RALĂ 11, GALAŢI 


TROFEUL «CUTEZĂTORII» — «Tul- 
nic» — ŞCOALA GENERALĂ 19, 
ARAD 


TROFEUL «JOBARAT» — «Lăcăuțiul 
101» — ŞCOALA GENERALĂ ZĂ- 
BALA. COVASNA 


S-au mai acordat plachete şi diplome 
individuale. Premiile constau în excursii 
în țară și străinătate, participarea la o 
tabără specială de pionieri, echipament 
de drumeție, cărți etc. 


Vă recomandăm 
pentru luna aprilie: 


pintenul 
văii albe 


(GRADUL 1!) 

A B. C. ALPIN (1) 


îşi propune să călăuzească primii pași ai alpiniștilor in- 
cepători, ai celor dornici să părăsească drumurile 
bătute, potecile îngrijite şi bine marcate, pentru a 
infrunta muntele în mod deliberat pe traseul cel mai 
dificil. Începătorul întreabă: cu ce încep? Începi cu 


ECHIPAMENTUL 

MOTO: ECHIPAMENTUL ȘI MATERIALUL TEH- 
NIC ALPIN TREBUIE SĂ FIE DE CEA MAI BUNĂ 
CALITATE. ACEST IMPERATIV NU POATE FI SUB- 
LINIAT ÎNDEAJUNS, NEFIIND VORBA DE LUX, 
NICI DE SNOBISM SAU DE CONFORT CI DE SĂ- 
NĂTATEA ALPINISTULUI, BA CHIAR DE VIAȚĂ 
ȘI DE MOARTE. 

Bocancii: pentru alpinist picioarele fiind obiectul nr. 1 
al atenţiei, vom acorda bocancilor prioritate la echipare. 
Tălpile de cauciuc, semirigide, rezistente la uzură, după mode- 
lul «Vibran», permit o călcătură sigură atit pe stincă cit și pe 
iarbă și pe pante de zăpadă înghețată. Muchia tălpii permite 

GENERALITĂŢI: 

Peretele Văii Albe din versantul sudic al Coștilei, situat 
deasupra Circurilor Văii Albe, cu fața spre Valea Prahovei, 
este cel mai mare din țară. 15 trasee brăzdează peretele, 
dar numai două sau trei sint accesibile începătorilor şi 
alpiniștilor mijlocii. Cel mai ușor dintre ele, Pintenul Văii 
Albe — traseul vestic, a fost parcurs împreună de lon 
Coman și Pierrot Strat la 4 august 1946. 

PUNCT DE PLECARE: orașul Buşteni - Cabana Cămi- 
nul Alpin (900 m alt.). 

BAZA: refugiul Coștila (1670 m alt.). Drumul de la Buş- 
teni la refugiu se face pe o potecă marcată, în timp de 
13/4 oră. Înainte de a traversa Vilcelul Pietros, ultimul 
afluent al Văii Coştilei înainte de a ajunge la refugiu, se 
desface spre stinga o potecă nemarcată care urcă spre 
Circurile Văii Albe (cca. 1850 m alt.), în timp de 11/ oră. 
Traversind amfiteatrul Circurilor şi urcind în continuare 
prin jnepeniş, ajungem la baza Pintenului Văii Albe, mar- 
cată de o brină, pe care o urmăm către stinga. În dreptul 
muchiei Pintenului, o ruptură a brinei necesită asigurarea 
la coardă. 

În acest fel ajungem în marele amfiteatru situat în vestul 
Pintenului. Traseul din acest amfiteatru, o şiştoacă, urcă 
spre strunga Pintenului. Rupturile de pantă ale şiștoacei 
din partea ei inferioară se pot ocoli pe feţele de iarbă din 
stinga. În final, din strunga Pintenului se ajunge prin căță- 
rătură liberă în virful Pintenului. Coborirea se face prin 
rapeluri si cățărătură liberă pe traseul de urcare. 

MATERIALE NECESARE: pentru 2 persoane: 1 coardă 
de 40 m, 3-4 carabiniere, pitoane. Timp: 2 ore, (traseul 
propriu-zis). 


traversarea 


peretelui 
coștilei ...... 


GENERALITĂŢI: 

Peratele Coştilei se ridică pe versantul stîng al Văii 
Coșştilei, cu fața spre sud, deasupra refugiului Coștila. 
Prin peretele Coştilei conduc 7 trasee de gradul Ill-V. 
Traseul de traversare este situat în partea centrală a pere- 


folosirea celor mai mici «trepte» cu lățimi de ordinul mili- 
metrilor. 

Rigiditatea tălpii este necesară atit pentru siguranţa căl- 
căturii în cazul folosirii acestor «prize» minuscule cu virful 
bocancului, cît și pentru fixarea colțarilor. Carimbul este 
destul de înalt şi prevăzut cu o margine elastică bine mulată pe 
picior pentru a împiedica pătrunderea zăpezii şi pietricelelor. 
Bocancul trebuie să fie ales pe măsura piciorului, cu un număr 
mai mare decit încălțămintea obișnuită, pentru a permite 
îmbrăcarea ciorapilor groși de lină. Bocancii prea mici sint 
periculoși mai ales iarna, favorizind degerăturile. 

Încălțămintea ușoară: bocancii de drumeţie, ghetele de 
baschet sau pantofii de tenis vor fi luaţi ca rezervă în rucsac 

pentru marșuri mai lungi pe teren ușor. 

Ghetele de cățărătură ușoare, cu talpa de cauciuc «micro- 
poros», au cedat în bună măsură locul bocancilor de munte. 
Totuşi, vara, pe stincă, ele sînt adesea preferate, mai ales în 
roca de conglomerat și de calcar a Bucegilor și Pietrei Craiu- 
lui. 

Tricotajele vor fi din lină 100%, nedegresată. Lina de oaie 
nedegresată permite scurgerea apei şi ţine cald chiar dacă se 
udă. 

Ciorapii vor fi groși, lungi pină sub genunchi sau chiar peste. 

Mănușile groase, cun un singur deget, cit mai lungi, protejate 
cu o a doua pereche impermeabilă, din foaie de cort. 


PRIN HORNURI SPRE OMUL 


telui și a fost deschis de Dan Lubenescu și Walter Kargel, 
la 10 septembrie 1955, cu ocazia unei recunoașteri ce avea 
drept obiect Traseul Andrei Ghiţescu. 


PUNCT DE PLECARE: orașul Bușteni — Cabana Că- 
minul Alpin (900 m alt.). 


BAZA: refugiul Coştila (1670 m alt.). 
MARȘUL DE APROPIERE se face pe o potecă mar- 


cată spre refugiul Coșştilei (1 3/4 oră) și în continuare pe 
Valea Coştilei (1 oră). Zăpada întărită favorizează în pe- 


talpă semirigidă 
cavcive prefilat 


rioada martie-iunie urcuşul pe vale. Intrarea în traseu se 
face din Vilcelul de sub Perete, fir secundar al Văii Coşti- 
lei, între traseul Andrei Ghiţescu și Fisura Mare. 


TRASEUL urmează o brină îngustă de iarbă ale cărei 
puncte mai expuse sint prevăzute cu pitoane de asigurare. 
După două lungimi de coardă, ajungem pe o vastă terasă 
cu jnepeni pe care o traversăm și continuăm pe brină pînă 
cînd aceasta se întrerupe. Citeva pitoane marchează urcușul 
pe o distanță de 15 m pină la brina situată deasupra noastră, 
cu un etaj mai sus. Urcăm brina către est (dreapta) tra- 
versind un nou peisaj expus, și ieşim în final în Creasta 
Coștila - Gălbinele, în treimea ei superioară. Urmind 
creasta, ieşim în Brina Mare a Coştilei. 


COBORIÎREA se tace pe Valea Scorușilor - Valea Găl- 
binelelor — refugiul Coștila. 


MATERIALE NECESARE: pentu 2 persoane: 1 coardă 
de 40 m, 3-4 carabiniere, pitoane. 

Timp: 2 ore (traseul propriu-zis pină în Brina Mare a 
Coştilei). 


Puloverul nu prea gros, însă lung, trebuie să apere bine 
regiunea lombară. Pentru frig intens sînt de preferat două 
pulovere mai subțiri în locul unui pulover gros, ştiut fiind că 
mai multe straturi de îmbrăcăminte acumulează între ele 
„straturi de aer izolatoare termic. 

Pantalonii de alpinism sînt scurți, legați sub genunchi, 
nu prea largi și nici prea strimți, pentru a permite totuși fle- 
xiunea genunchilor. Materialul preferat: țesătură deasă din 
lină pură (tradiționalul «loden» al muntenilor din Alpi). 

Hanoracul din foaie de cort, de îmbrăcat peste cap (fără 
fermoar), cu gluga bine potrivită pe cap; ușor, necăptușit. 

Buzunarele încăpătoare și numeroase ale pantalonilor și 
hanoracului se vor închide cu fermoare. 

Casca de protecție specială de alpinism ocrotește capul 
contra șocurilor la căzături sau căderi de pietre. Seamănă cu 
cea a motocicliştilor sau schiorilor (în timpul concursului), 
fiind fabricată din material plastic. 

Rucsacul mic de cățărătură are forma alungită, fără cadru, 
fără buzunare exterioare; este prevăzut cu un inel solid pentru 
a putea fi tras cu coarda peste obstacole și cu curele speciale 
în care se fixează pioletul și colțarii. 

Pelerina ușoară de plastic asigură cea mai bună protecţie 
Împotriva ploii. 

Ochelarii de soare, obligatorii la mare altitudine protejează 
vederea împotriva radiației ultraviolete intense. 


e Alpinista Sanda Titirici (1.P.G.G. București), aflată 
la specializare în U.R.S.S., a participat la o expediţie 
în masivul Pamir, munţii Fan. Ea a escaladat două trasee 
de gradul IV B, urciînd și virfurile Alaudin (4 142 m) și 
Sarih-șan (4 651 m). 


e O altă performanţă feminină, invidiată poate și d: 
băieţi: Taina Duţescu («Sănătatea» București) a urcat 
vîrfurile Lucania (5 227 m) şi Steele (4 816 m) din Alaska 
în cadrul unei expediţii internaţionale. Taina Duţestu, 
asistentă la Facultatea de engleză, este și «coautoare» 
la remarcabila escală de iarnă a Traseului Speranțti, 
de gradul VI B, din munţii Bucegi (ianuarie 1970). 


e Anul trecut s-au realizat peste 25 de premiere în 
Bucegi, Piatra Craiului, Postăvar, notabilă fiind deschi- 
derea unei zone de practicare a alpinismului în Cheile 
Vîrghișului (munţii Perșani). 

e Trei echipaje cehoslovace au urcat în sezonul trecut 
(vara anului 1971) redutabilul Perete nordic al Eigerului, 
din Alpii Elveţieni. 


e Alpiniştii polonezi au deschis un nou traseu în 
Peretele nordic al lui Dent d'Herens; această perfor- 
manță vine ca un corolar al ascensiunilor de vară și a 
premierei de iarnă a traseului clasic deschis de Willi 
Welzenbach în 1925 (în 45 de ani, traseul fusese parcurs 
doar de 10 echipe). O altă expediție poloneză a urcat 
în premieră virful Khingyang Kish (7 852 m) din Kara- 
korum, al 22-lea virf ca înălţime din lume. 


e A treia expediţie iugoslavă din Hinducușşi a reușit 
să escaladeze muntele Istor-o-Nal (7 489 m) pe un nou 
traseu. 


e Traseul Gary Hemming, direttissima Peretelui 
Vestic a lui Aiguille du Dru (masivul Mont-Blanc) a 
fost parcurs în premieră solitară de alpinistul francez 
Claude Ledroyer. 


e O acţiune senzațională de salvare a fost dusă la bun 
sfîrșit în Peretele nordic al Eigerului. Doi alpiniști ger- 
mani surprinși de viscol se aflau, după trei nopți petre- 
cute «în perete», în imposibilitate de a continua ascen- 
siunea. Cu toată vremea nefavorabilă, pilotul Giinther 
Amman din Interlaken (Elveţia) a reușit să dirijeze 
elicopterul pînă la doi metri de perete. Ghidul Rudolf 
Kaufman a coborit din elicopter cu ajutorul unui cablu. 
După două minute, primul dintre alpiniști a fost tras 
în elicopter și transportat în vale. Apoi elicopterul s-a 
întors și l-a luat pe cel de al doilea alpinist și pe ghid. 
Intreaga acțiune de salvare a durat aproximativ două 
ore. 


OPTI MISTUL 


ATENȚIE LA ALUNECAREA 
PE ZĂPADA ÎNGHEȚATĂ 


Și în luna aprilie se pot face ascensiuni pe unele văi 
abrupte ale Carpaţilor. Atenţie, însă: o ninsoare abundentă 
sau o moină neprevăzută duc la declanșarea avalanşelor. 

Pericolul cel mai frecvent rămine, totuși, alunecarea pe 
o pantă înghețată, alunecare ce nu trebuie făcută niciodată 
în mod voluntar, spre a evita o cădere imposibil de contro- 
lat. Ţinind seama de acestea, începătorii nu trebuie să 
pornească la drum decit însoțiți de un alpinist experi- 
mentat și avind materialul necesar — colțari, pioleţi, corzi — 
în a cărui folosire au fost inițiați. Este obligatoriu ca începă- 
torii să cunoască modul în care se execută oprirea în cazul 
unei alunecări pe zăpadă îngheţată. Subliniem că operația 
se face dirijind corpul în cădere în așa fel încit să ajungă 
în poziția cu picioarele la vale şi cu capul în sus. În conti- 
nuare, trebuie ajuns la poziția pe «burtă», după care piole- 
tul va fi înfipt cu virful în zăpadă și apăsat cu toată greuta- 
tea corpului. În nici un caz nu se vor înfige colțarii în zăpadă, 
deoarece faptul poate declanșa rostogoliri periculoase. 

Este o regulă ca începătorii să fie legați în coardă; la 
urcuş, conducătorul va fi în fruntea corzii, iar la coborire, 
la coadă. În locurile de mare dificultate, începătorii trebuie 
asiguraţi individual, conducătorul urmînd să-și facă o 
autoasigurare suficientă pentru a nu fi smuls în cazul 
unui șoc produs de căderea celui asigurat. 

Accidentele grave produse cu ocazia unor ascensiuni 
pe zăpada înghețată sint un avertisment serios care în- 
deamnă la respectarea «regulilor jocului». 

Este cunoscut cazul unei fete, care, începătoare fiind, 
nu era totuși asigurată în coardă. Părindu-i-se că e mai 
uşor și mai plăcut să cobori prin alunecare, a pornit, a 
cîştigat curînd viteză, a căzut, a pierdut pioletul şi a parcurs 
astfel, în citeva secunde, Valea Coştilei de sus pină la 
refugiu, alegindu-se cu grave contuzii. 

Pe aceeași vale, un grup de patru alpiniști, legați în 
coardă, a căzut prin alunecarea unuia dintre membrii 
grupului, începător. Alunecarea unui singur om a antrenat 
căderea întregului grup, neavertizat. Pioleţii fiind smulşi 
în cădere, alpiniştii s-au oprit în crevasa marginală a văii 
alegindu-se cu răni la cap. La refugiu, o placă comemora- 
tivă reaminteşte tuturor tragedia celor opt alpinişti care, 
neţinind seama de condiţiile zăpezii, au căzut cu o ava- 
lanșă declanșată de ei de la marginea platoului pină la 
refugiu, patru dintre ei găsindu-și moartea cu această 
ocazie, iar ceilalți patru fiind grav răniți. 


Rubrică realizată de WALTER KARGEL 

OcLugB 


CIRCUIT DE PRIMĂVARĂ 
ÎN PIATRA CRAIULUI 


„ 


 Căâlinet 


foot, / 


Dia anul începe cu o 
primăvară călduroasă şi us- 
cată. așa cum se anunță 1972, 
zăpada din Vilcele nu ne poate 
opri a aborda un circuit de 
citeva ore prin locuri mai 
puţin bătute de turiști, dar 
captivante prin ffumusețea 
lor. 

Părăsim cît mai devreme 
cabana Plaiul Foii, prinzind 
poteca sau vechiul drum de 
care de pe Podul Călineţului. 
Curînd, apare pe dreapta Iz- 
vorul Olteanului sub forma 
unui pîrîu, de-a lungul căruia 
prin rariştea cu multe poieni- 
țe mergem scurtă vreme. A- 
poi, pădurea ne însoţeşte în 

Cab. Plaiul Foii 


urcuș ușor către masiv, po- 
teca fiind lesne de urmărit; 
remarcăm cu surprindere 
apropierea stincii prin pre- 
zența grohotișului, pe care 
continuăm a înainta. Cu cca. 
100 m înainte de a ajunge la 
peretele care închide valea 
într-un mic circ, pe dreapta, 
ascuns pe sub crengile joase 
ale arborilor, se află Izvorul 
Căpitanului Orlovsky. Aceas- 
tă sursă binecuviîntată de apă, 
fiind ultima în circuitul nos- 
tru, vom face aprovizionarea 
la bidon. 

În stînga, un con de groho- 
tiș se afundă în partea supe- 
rioară către o fisură. Pe acolo 


Foto: N. ANGHELIDE 


Autorul acestui articol se oferă să fie ghidul unei excursii în ziua de 23 aprilie, : 
pe circuitul prezentat. Cei ce doresc să participe la excursie se vor adresa direct 


inginerului MIRCEA FLORIAN: telefon 13.64.91, Bulevardul Gh. Coșbuc Nr. 
14 — București (Institutul de balneologie și fizioterapie). 


trece o variantă a traseului 
către Cabana Ascunsă — Că- 
lineţ. 

Pentru evitarea unui relief 
mai puţin accesibil, cu unele 
locuri dificile în acest sezon, 
vom prinde către dreapta pe 
sub perete hățașul ce urcă pe 
la baza acestuia. 

După depășirea stîncăriilor 
din pădurea sălbatică dar rară, 
ieșim în urma unui urcuş 
susținut, de cca. 1 1/2 ore, 
în Briul de Mijloc. Din acest 
punct, pornim pe poteca bri- 
ului către dreapta, depășind 
mici obstacole pînă la un 
tăpșan înierbat, de unde privi- 
rea poate cuprinde în depăr- 
tări Păpuşa, culmea Tăma- 
șului şi tot bazinul Birsei 
Mari, de sub nori. 

Vom cobori apoi cîțiva me- 
tri în spectaculoasa Vale a 
Podurilor, aici cu aspect de 
vilcel alpin, într-o ambianță 
de țancuri și pereți de calcar. 

Urcînd versantul opus, tot 
pe firul briului, după o por- 
ţiune scurtă cu cîteva denive- 
lări şi uneori presărată cu 
trunchiuri doborite, urcăm 
un horn umed, îngust dar 
scurt: Trecătoarea  Termo- 
pile. Deasupra, o mică șa ne 
facilitează un nou popas pen- 
tru a lăsa privirea să rătă- 
cească în voie de-a lungul ul- 
timei părți a Briului de Mijloc, 
străbătut pînă aici, dezvălu- 
indu-ne și din acest unghi 
noi privelişti de un farmec 
aparte, sălbatic. 

n acest punct părăsim Bri- 
ul de Mijloc, coborind, prin 
pădurea ce îmbracă Culmea 
Coţofenei, circa o oră, pînă 
ce se deschide în calea noastră 
marea Poiană a Coţofenei 
smălțuită de movul brindu- 
şelor de primăvară. În prima 
jumătate a traseului, pornind 
din Briul de Mijloc, urmărim 
pe copaci un marcaj discret 
cu bandă roșie orizontală; în 
partea inferioară poteca este 
suficient de clară. 

Coborîm versantul drept, 
prin mijlocul poienii ce se 
îngustează către firul Văii Po- 
durilor. Înainte de a ne afunda 
din nou în pădure, pe partea 
stingă se zărește un izvor 
unde putem face o mică haltă 
pentru a ne răcori cu apă 
proaspătă. În scurt timp, pe 
firul Văii Podurilor ajungem 
din nou la Plaiul Foii. 

Din Poiana Coţofenei, în 
dreptul izvorului ne călăuzeș- 
te către dreapta, pe o variantă 
de coborire, un fost drum de 
care,ce străbate pădurea pină 
în Culmea Podurilor, de unde, 
de-a lungul acesteia, se poate 
ajunge prin rarişti de pădure 
din nou la cabană. 


Ing. MIRCEA FLORIAN 


FABULOSUL JUDEȚ AL 


HE SAECGHEE YIER 


«Veniţi puţin la geam, să vedeţi pădurea. larna vin urșii pînă aproape, i-au 
obișnuit ospătarii să vină la geamuri, la clătite și gem. Vin cîte trei, șase, 


chiar și zece urşi, fiindcă le mai aruncă lumea de la etaje biscuiţi şi dulciuri...» 
(Emeric Szabo, de la hotelul Ciucaş, Tușnad-băi). 


Acesta este județul Harghita, încă prins de legende şi ancestral, 
ori de bogății care se așteaptă descoperite. Două mii de izvoare de 
apă minerală curg din locuri știute, aici se află unicul lac de origine 
vulcanică al țării — Sfinta Ana, şi veți fi auzit dumneavoastră de cera- 
mica de Corund sau de casele secuieşti de pe Valea Cașinului, ca 
să nu mai vorbim de stațiuni ca Borsec, Tuşnad, Lacul Roşu. sau de 
alte (peste 20) microstațiuni: Chirui, băile Harghitei, băile Jigodin, 
Praid, Remetea, Topliţa... 

Asta, dinspre partea turistico-balneară. Fiindcă se pot umple 
încă multe pagini cu exploatările miniere, fabricile de cherestea și 
mobilă, țesătorii și filaturi, sau cu faptul că fiecare al 5-lea locuitor 
al județului învaţă. Aşa încît am plecat să participăm cu interes la 
COLOCVIUL PE TEME DE TURISM ÎN JUDEȚUL HARGHITA, 
ținut în vechea şi reputata stațiune a Tușnadului. 

Activitatea turistică a județului a cunoscut un ritm de creştere de 
15% pe an în ultimul cincinal: s-au construit hoteluri la Miercurea 
Ciuc, Tuşnad-băi, Odorheiul Secuiesc, cabane şi campinguri: numă- 
rul turistilor a crescut de la 140 000 în 1968, la peste 200 000 în 1971. 

Tocmai datorită acestor realizări, s-a găsit de cuviință organizarea 
Colocviului de turism, cu participarea factorilor de conducere ai 
Consiliului popular județean, ai 0.J.T.. B.T.T., ai cooperaţiei, ai monu- 
mentelor istorice, silviculturii, balneologie: precum și a directorilor 
din stațiunile mari și mici etc. — adică a tuturor celor care trebuie 
să-şi dea mina pentru ca turismul în județ să devină mai activ, mo- 
dern, instructiv, civilizat. 

COLOCVIUL a fost bărbătesc, aspru, cinstit cu sine însuşi — 
un eveniment care se cuvine a fi pretuit și transformat într-o metodă 
de lucru şi de către alte judeţe. 

Noi sperăm că desfăşurarea lucrurilor s-a dovedit îndeajuns de 
clară pentru ca Oficiul județean de turism Harghita — care şi-a enunțat 
dealtfe] singur rolul de «coordonator» între atiția factori convergenți — 
să tragă marea și importanta concluzie a evenimentului: activitatea 
turistică se cuvine a fi real coordonată la nivelul întregului județ. 

Munca'depusă de diferitele instituții harghitene în domeniul turis- 
mului n-a fost, pină acum, sincronizată de nimeni. Pentru exempli- 
ficare, ne îngăduim să aranjăm pe două coloane extrase din inter- 
venţiile participanților: 


Unii se plingeau: Alţii ofereau: 


sau: 
«Cu investițiile ce le vom primi 
de la Ministerul Turismului, nu 
ştim ce să facem întii: (...) să 
facem noi locuri de cazare, fiind- 
că cele vechi sint uzate şi demo- 
date? (...)» (Carol, Bicsak, di- 


«Avem 8 case de vinătoare, cu 
40 de locuri; 4 din ele au chiar 
tot confortul. Dar ele sint slab 
folosite, abia 6% din timp. Ar tre- 
bui să avem o colaborare mai 
strinsă» (inspectorul silvic). 


«Mai avem multe de făcut pri- 
vind marcarea, în special pe tra- 
seele turistice majore» (loan K&- 
mives, vicepreşedinte al Con- 
siliului județean Harghita). 


sau: 
«Artizanatul nu valorifică pe de- 
plin bogățiile artei populare har- 
ghitene. Ar fi bine ca la fiecare 
cabană, cabanierul să poată vinde 
produse artizanale specifice re- 
giunii» (losif Teodoriu, direc- 
tor adjunct al 0.J.T. Harghita). 


«Noi am propus C.C. al U.T.C. 
să convocăm în județul Harghita 
sau în alt județ o adunare la care 
să se ia hotărirea marcării între- 
gului lanț carpatic, din Oaș pină 
la Dunăre». (Sorban Gabor, pre- 
şedintele B.T.T. al Comitetului 
județean U.T.C.). 


«În comuna Lăzarea există o ve- 
che industrie a pietrei cioplite, 
care poate fi axată pe confecţio- 
narea obiectelor de suvenir. Co- 
munele Joseni, Ciumani, Suseni 
fac de secole cusături, sculptură 
în lemn şi obiecte artistice din 
fier.» (Martin Tarisznyas, direc- 
tor al Muzeului din Gheorghi- 
eni). 


rectorul 1.B.C. Tușnad-băi), 
«...Jocurile din cabanele noastre 
nu au fost ocupate deplin; dorim 
3 deci o colaborare mai strinsă cu 
«Sint perioade in care nu mai agențiile 0.J.T. Vom anunţa pe 
am unde să ofer cazare turiști- viitor locurile de cazare disponi- 
lor» (Romfeld Akoş, șeful fi- bile.» (Tov. Pop, Cooperaţia de 
lialei O.J.T., Lacul Roşu), consum). 


În cadrul colocviului s-au făcut multe propuneri interesante, pri- 
vind dezvoltarea turismului. Din păcate, una singură s-a bucurat de 
un răspuns ferm, pe loc: Biroul de Turism pentru Tineret va primi 
sprijin pentru transformarea stațiunii Jigodin-băi într-o bază turistică 
a tineretului, prin contribuția materială a Consiliului popular județean 
şi munca patriotică a tinerilor. 

Se vorbea în pauzele consfătuirii şi apoi şi în şedinţă deschisă că 
aceleași lucruri s-au discutat și acum 4 ani, și se vor discuta şi de 
acum în 4 ani. Am plecat de la acest colocviu cu convingerea fermă 
că asemenea lucru nu va mai fi posibil. Participanţii la colocviu au 
înțeles că lucrurile nu pot să meargă de la sine. 

«Cer mai multă inițiativă tuturor», spunea tov. loan Kămives, 
vicepreședintele Consiliului popular județean. Dacă se referea la 
propuneri pur și simplu, atunci a primit destule. Dacă prin inițiativă 
înțelegea ca fiecare să vadă și dincolo de ograda proprie, atunci 
putea să mai ceară o dată. Excelenţa acestui colocviu constă în modul 
foarte limpede în care s-a plasat fiecare în plină lumină, cu puterile 
și slăbiciunile sale, cu nevoia de a-și coordona, în sfirşit, activitatea 


cu cei dimprejur. 
sl N. PĂDURARU 


La Băile Jigodin 

semicentenarul 


PREOCUPĂRI 
ACTUALE 


Un birou de turism pentru tineret 
şi studenți presupune, prin însăși exis- 
tența sa, posibilitatea de a răspunde 
cerinţelor specifice tineretului și stu- 
denţilor, de a completa un program 
turistic cu profunde valențe social- 
politice ce-l poate oferi o instituție 
specializată în acest domeniu — cu 
numeroase activităţi educative, cultu- 
ral-artistice şi sportiv-distractive. Prin- 
tre acţiunile și inițiativele specifice miş- 


4 cării de tineret, care se bucură de pre- 

2 ş țuirea deosebită a tinerilor, menţio- 

d i nez excursii în vacanțe și concedii pe 

BIROUL de TURISMreiTINERET itinerare în circuit prin țară şi peste 
|_complexul .Deita Dunâriţ- 
tului — = j 


hotare, excursii de documentare, de 
orientare profesională sau cu tematică 
politică, culturală, științifică, în do- 
meniul etnografiei și folclorului, activita- 
tea în cercuri specializate în speologie, 
conservarea și ocrotirea naturii, orien- 
tare turistică, cicloturism, cine şi foto- 
turism, arheologie, geografie, biologie, 
precum și participarea la lucrări de 
refacere a unor marcaje turistice. 

Intraţi în cel de al 5-lea an de activi- 
tate. trebuie să remarcăm închegarea 
activităţii turistice de tineret într-o 
structură organizatorică rezultată din 
confruntarea cu realitățile și posibili- 
tățile mişcării de tineret. Un rol fun- 
damental îl joacă în acest ansamblu 
organizatoric cercurile de turism la 
nivelul organizației U.T.C. din între- 
prinderi, comune, instituții şi şcoli de 
toate gradele. Cele aproape 6 560 de 
cercuri existente astăzi reunesc peste 
700 000 de tineri pasionaţi ai turismu- 
lui, cărora le-a fost creat un cadru 
propriu de drumeție, inițiativă și des- 
tindere. 

Amintim, apoi, activitatea desfășu- 
rată de agenţiile B.T.T. ca organisme 
specializate ale comitetelor județene 
ale U.T.C. Permanentizarea primelor 
agenţii București, Constanţa şi Braşov 
și înființarea în anul trecut a încă 7 
agenţii B.T.T., care s-au dovedit forme 
viabile, au demonstrat capacitatea or- 
ganizatorică sporită și posibilitatea lor 
de a asigura o deservire turistică supe- 
rioară. Agenţiile s-au dovedit capabile 
să cuprindă un număr mare de tineri în 
activităţile turistice, să le asigure, în 
condiții optime, o gamă de servicii, să 
inițieze o mare diversitate de acțiuni 
pentru cercurile de turism, să realizeze 

ÎN AL 5-LEA AN DE 


pregătirea corespunzătoare a ghizilor 
şi a organizatorilor de turism. 

De la înființarea sa, B.T.T. și-a creat 
o bază proprie, fie prin construirea 
de noi obiective, fie prin preluarea și 
amenajarea unor construcţii și inclu- 
derea lor în circuitul turistic. În pre- 
zent, dispunem de baze turistice atit 
la mare cit și la munte. La Costineşti, de 
exemplu, Complexul turistic are o 
capacitate de cazare de peste 2 800 lo- 
curi, dotat cu tot ceea ce este necesar 
pentru a crea o odihnă plăcută şi 
instructivă tinerilor veniţi pe litoral. În 
perspectivă, în cadrul acestui complex 
vor fi construite noi capacități de 
cazare, astfel ca, în vara anului 1976, 
aici, să-și poată petrece concediul sau 
vacanța, în cele mai bune condiţii, 
aproximativ 5 000 de tineri. Şi în zona 
montană se află la dispoziția B.T.T. un 
complex propriu amplasat la Izvorul 
Mureșului unde există posibilitățile 
unei activităţi permanente de tabără. 
În afara construcțiilor proprii, au fost 
acordate o seamă de fonduri unor agen- 
ţii, precum și unor sectoare de turism 
din cadrul comitetelor județene U.T.C., 
pentru amenajarea unor baze turistice 
proprii. 

Numeroase acțiuni cu caracter edu- 
cativ-politic, organizate în întreaga țară, 
vor marca, în tot cursul acestui an, 
împlinirea a 50 de ani de la crearea Uniu- 
nii Tineretului Comunist din România 
— eveniment de mare însemnătate în 
viața tineretului patriei noastre. Aceas- 
tă perioadă va polariza toate acțiunile 
şi iniţiativele din domeniul turistic 
educativ pentru tineret. Sint prevăzute 
numeroase activităţi turistice care de- 
notă inventivitatea și experiența do- 
bîndită odată cu anii. Printre aceste 
acțiuni aș aminti, în primul rînd, ciclul 
de activități turistice dedicate semi- 
centenarului Uniunii Tineretului Co- 
munist, intitulat «Tineri — să ne 
cunoaștem patria socialistă», me- 
nit să contribuie la educarea politică 
şi patriotică a tinerilor, constituind 
totodată un prilej pentru lărgirea ori- 
zontului de cunoștințe asupra propriu- 
lui județ, a județelor învecinate, de 
cunoaştere a locurilor avind semnifi- 
cații importante în istoria poporului 
român şi a mișcării muncitorești şi 
revoluţionare. 

Consemnez apoi, acţiunea de masă 
cu caracter permanent «Floarea de 
colți», menită să atragă în activitatea 
turistică un număr tot mai mare de 
tineri care vor avea posibilitatea să 
cunoască nemijlocit noua față a țării, 

în anii socialismului. Totodată, pentru 
tinerii turiști pasionați creează posi- 
bilitatea realizării unor performanţe 
prin îndeplinirea unor norme cu un 
anumit grad de dificultate. 

Programele de acțiuni ale B.T.T. pe 
anul 1972 ţin seama de numeroasele 
sugestii și propuneri făcute de tineri. O 
mare pondere o au excursiile tematice 
ce-și propun vizitarea unor locuri isto- 
rice legate de trecutul și istoria poporu- 
lui român, excursiile de orientare pro- 
fesională în marile centre economice, 
ştiinţifice, culturale și de învățămînt 
din ţară, itinerarele menite să prile- 
juiască cunoașterea frumuseţilor țării, 
tabere de odihnă sau de instruire în 
anumite domenii, excursii montane și 
nautice, excursii la sfîrşit de săptămînă 
etc. 

Turismul extern ocupă în activitatea 
B.T.T. un loc la fel de important ca şi 
celelalte acțiuni. Lansarea unor progra- 
me de excursii în străinătate a consti- 
tuit, de la început, una din activităţile cu 
largă rezonanță în rîndul tineretului. 
Programele complexe oferite tinerilor 
din alte ţări care vizitează România 
le permite cunoașterea frumuseţilor 
peisajului românesc, a realizărilor Ro- 
mâniei socialiste, o informare largă, cu- 
prinzătoare asupra vieții şi preocupă- 
rilor tineretului din ţara noastră. În 
aceeași concepție sînt alcătuite și iti- 
nerarele peste hotare pentru tinerii 
români, ţinîndu-se seama de dorința 
lor ca excursia să le prilejuiască o 
cunoaștere multilaterală a țării vizi- 
tate. Ca și în ceilalți ani, în 1972 tinerii 
români vor avea prilejul să viziteze 
27 țări, printre care U.R.S.S., Franţa, 
Italia, Belgia, R.P. Polonă, Finlanda, 
Anglia,  R.P. Ungară, Danemarca, 
R.S. Cehoslovacia, Japonia, Algeria etc. 

Aflat în cel de al 5-lea an de existen- 
ță, B.T.T. a reușit într-o perioadă 
scurtă de activitate, să se impună ca o 
permanență cu profil specific în con- 
textul turismului naţional, izbutind să 
devină cunoscut și apreciat de către 
milioane de tineri. De asemenea, pe 
plan extern, B.T.T. a devenit un parte- 
ner serios și solicitat în relaţiile cu 
organisme similare, datorită, în primul 
rînd, programelor oferite, care răs- 
pund unor nevoi de informare, cunoaș- 
tere şi petrecere plăcută a timpului 
liber. 


IULIU FEJES 


Preşedintele Biroului 
de Turism pentru Tineret 


E 


A 

Împlinirea a 50 de ani de la crearea Uniunii Tineretului Comunist a 
prilejuit, în întreaga țară, numeroase manifestări educativ-politice, cul- 
turale, sportive. Oficiile de turism, Biroul de Turism pentru Tineret au 
organizat excursii speciale ale căror trasee au înfățişat tinerilor locuri și 
momente cu semnificaţii deosebite din istoria poporului, a mișcării munci- 
toreşti din România. Menite să contribuie la educarea politică și patriotică 
a tinerei generaţii, acţiunile turistice au prezentat, totodată, tablouri vii. 
ale realităţii contemporane. «Tineri — să ne cunoaștem patria 
socialistă» — a fost genericul sub care B.T.T.-ul şi-a desfăşurat ciclul său 
de activități turistice dedicate Semicentenarului U.T.C., activități care s-au 
bucurat de un larg interes în toate judeţele. 


- Prahova, Cluj, Covasna: mii de tineri au vizitat muzee, case 
memoriale, monumente care evocă tradiţiile de luptă ale poporului și parti- 


dului; au avut loc întilniri cu vechi membri de partid — muncitori, oameni. 


de cultură şi artă. 


Bihor, Mureș, Suceava: tinerii din cercurile de turism au consti- 
tuit colective speciale pentru întocmirea unor lucrări cu caracter monografic 
asupra locurilor și obiectivelor legate de miscarea muncitorească, de acti- 
vitatea revoluționară a P.C.R. 


Alba, Arad, Mehedinţi: au fost organizate simpozioane — cui. 
participarea unor economişti, geografi, geologi, istorici — care au avut ca 
scop studierea și cunoaşterea amplă a județelor. Tinerii au realizat hărţi, 
machete, diapozitive, expoziţii de fotografii. 


Municipiul București: in luna martie, s-a organizat un mare 
concurs pe teme turistice «Cine știe ciștigă», la care au participat repre- 
zentanţii celor mai bune cercuri de turism; alte cercuri de turism au iniţiat 
excursii pe itinerare tematice: «Pe urmele pandurilor lui Tudor», «Insu- 
recția armată», «Pe urmele lui Eminescu, Alecsandri, Sadoveanu»; la 
sfîrşitul excursiilor au fost organizate expoziții de fotografii. Pe un amplu 
“traseu, care a urmărit momente semnificative din dramaticele zile ale 
insurecției armate, tinerii au vizitat locuri şi case în care au avut loc 
şedinţe conspirative, muzee și monumente, cu documente şi fotografii 
originale, care au creionat, laolaltă, istoria vie a zilelor lui august 1944. 

În multe judeţe, au avut loc, în această primăvară, acțiuni de mar- 
care și re-marcare a unor trasee turistice, acţiuni de muncă patriotică 
pentru amenajarea unor baze turistice ale tineretului în zonele periorăşe- 
neşti, a unor adăposturi și refugii în zonele montane, acţiuni de întreținere 
a unor drumuri şi poteci turistice. 

IMAGINI DIN 
PEȘTERA LUI EPURAN- 


PADIȘUL MEHEDINȚI 


Foto: FR. THOMAS 


UN CLUB TURISTIC 


BUCUREȘTEAN 
SUB EGIDA: 


„VINE CINE VREA 
ȘI RĂMÎNE 
CINE POATE“ 


Doi pasionaţi turişti, Paul Teo- 
dorescu și Mircea Dumitrescu, 
au cinstit împlinirea a 50 de ani 
de la constituirea «Hanului Dru- 
meților» luînd inițiativa  înte- 
meierii unui club turistic pe 
lingă Casa de Cultură a sectorului 
IV al Capitalei, unde au găsit 
sprijin și cadrul organizatoric 
necesar. Printre membrii fonda- 
tori ai noului club se numără și 
metodistul Călin Candiescu, ing. 
Barbu Niculescu și — amănunt 
emoţionant — losif Haret, fra- 
tele lui Mihai Haret, pionier al 
turismului românesc, din îndem- 
nul căruia s-a născut acum o 
jumătate de secol «Hanul Dru- 


meților», primul club turistic 
românesc. În ciuda vîrstei, losif 
Haret își împărtășește neobosit 
experienţa multor decenii pusă 
in slujba drumeției, alăturindu-se 
totodată, celor care, prin donarea 
unor valoroase cărți, dintre care 
unele unicate, contribuie la crea- 
rea unui nucleu de bibliotecă 
turistică. 

Intocmai ca la «Junimea», ca- 
litatea de membru al clubului se 
conferă și se păstrează după urmă- 
torul principiu: «Vine cine vrea 
şi rămine cine poate». 

Programul oferă, neîndoielnic, 
suficiente motive de atracţie și 
interes, printre temele expuse 


fiind înscrise: «Harta turistică a 
României», «Tablou votiv — do- 
cument istoric», «Aeroturismul», 
o evocare documentată «Badea 
Cirţan», «Țara Birsei, oameni şi 
locuri». În programul viitor de 
expuneri figurează: «Eminescu 
drumeţ», «inscripţiile în limba 
română de pe vechile morminte 
scrise în cirilică», «Din istoria 
turismului românesc». În vara 
acestui an, membrii clubului in- 


tenționează să întreprindă, prin- 
tre altele, o excursie pe urmele 
lui Badea Cirțan, urmind să mar- 
cheze porțiunile nemarcate de pe 
traseul ce-l vor parcurge. 

De la o iniţiativă lăudabilă, la o 
activitate atractivă, noul club bu- 
cureştean şi-a înscris întregul pro- 
gram pe itinerariul culturii tu- 
ristice. 


BEATRICE KISELEFF 


„AMICII MUNȚILOR“ - 
la Sibiu 


Scopul declarat al noului club 
sibian — pendinte de Asociația 
sportivă «Voința» — reeditează 
o idee de bază a oricărei pedagogii 
turistice: construiește — păs- 
trează — respectă ! Cu alte cuvin- 
te, calitatea de amic al muntelui 
urmează să fie dobindită prin- 
tr-o trainică angajare în ceea ce 
am numi «soarta muntelui». 
Chiar la şedinţa inaugurală, unul 
dintre vorbitori sugera: «Mun- 
tele seamănă cu cîinele, dacă 
îl ațiţi, atunci te miriie; te porți 
blind cu el, îl alinţi — atunci îţi 
va deveni prieten şi te va apăra». 

Membrii clubului își propun 
să militeze pentru o prietenie 
adevărată: să ocrotească natura, 


să construiască, prin mijloace pro- 
prii, refugii și adăposturi în mun- 
ţi, să întrețină potecile şi marca- 
jele existente, să deschidă alte 
noi căi de acces spre frumosul 
montan. 

Vor exista, firește, și recom- 
pense: excursii gratuite pentru 
cei meritoşi, reduceri de pre- 
țuri la cazarea în adăposturile 
clubului, pentru toți membrii 
couzanţi. 

Ca şi în cazul clubului bucu- 
reștean, deviza este: «Vine cine 
vrea, rămine cine poate», per- 
spectiva de a deveni membru al 
clubului fiind oferită oricărei per- 
soane (din orice localitate), care 
a împlinit vîrsta de 6 ani. 


CARTEA TURISTICĂ- ULTIME APARIŢII 


Literatura turistică s-a îmbo- 
găţit în ultima vreme cu citeva 
titluri a căror apariție vine să 
răspundă unor cerințe de mult 
resimţite în rindurile iubitorilor 
de drumeţie. 

După ce GHIDUL ATLAS 
AL ROMÂNIEI, întocmit de 
prof. Mihai lancu și Dem.Po- 
pescu a oferit, prin cele citeva 
zeci de planşe în culori, înso- 
țite de succinte informaţii utile, 
o sinteză a aproape tot ce re- 
prezintă atracţie turistică pe 
harta țării pentru călătorul la 
volanul maşinii, două ample 
ghiduri de munţi — adevărate 
monografii — au trezit interesul 
aparte al amatorilor de ascen- 
siuni şi excursii montane. Este 
vorba în primul rind de lucrarea 
lui 1. lonescu-Dunăreanu, 
«DRUMURI DE MUNTE», 
vademecum, cum precizează 
autorul în prefață, «pentru cei 
ce doresc să fie îndrumați în 
mod practic, succint și eficient, 
spre cele mai reprezentative 
zone de turism de munte din 
țara noastră» şi de ghidul 
«MUNŢII PIATRA CRAIU- 
LUI» în care maestrul emerit al 
sportului Emilian Cristea și 
cercetătorul ştiinţific E. Ne- 
delcu fac o prezentare dintre 
cele mai complgje şi mai com- 
petente a traseelor turistice și 
alpine ale acestui jot-mai frec- 
ventat masiv din Carpaţii Me- 
ridionali. În cazul ambelor vo- 

lume — din păcate, comandate 
de către rețeaua de difuzare a 
cărții în tiraje mult prea mici 
față de numărul solicitărilor — 
» serie de schiţe de trasee mi- 
nuțios întocmite precum şi bo- 
gate date privind căile de acces, 
marcajele, posibilitățile de po- 
pas ș.a., imprimă textelor un 
caracter de utilitate imediată, 
exemplară poate pentru genul 
acesta de lucrări cu care turis- 
tul pleacă la drum ca în tovă- 
rășia unui bun însoțitor. 
Citeva titluri apărute în seria 
«ltinerare turistice» i-au invitat 
pe iubitorii excursiilor rutiere 
spre zone de mare pitoresc, 
dar şi de bogate obiective tu- 
ristice ale țării, prea puțin 
popularizate pină acum. Un 
prim volum «PE PLAIURI MA. 
RAMUREŞENE», apărut sub 
semnătura lui O. Bandula, pre- 
zintă orașe, comune, locuri și 
oameni din vestita Țară a Ma- 
ramureșului, a cărei faimă în ce 
privește tradiţiile artei populare 
și folclorului, monumentele na- 
turii, monumentele istorice, rea- 
lizările din zilele noastre, a tre- 
cut de mult peste hotarele țării. 
Volumul «PRIN ŢARA NĂ- 
SĂUDULUI», realizat de un 
colectiv de autori condus de 
Maxim Pop, atrage atenţia a- 
supra unei alte regiuni în care 
vizitatorul ia contact cu o mare 
varietate de obiective prea puţin 
cunoscute, de la orașele de 


vechi tradiţii culturale și isto- 
rice ca Năsăudul și Bistriţa, 
pină la micile aşezări ca Rodna 
sau Valea Vinului (de unde se 
deschid numeroase drumuri 
spre munţii Rodnei). Intrată de 
puţină vreme în circuitul larg 
turistic, zona Curtea de Argeș— 
lacul de acumulare Vidraru, cu 
impresionanta hidrocentrală ri- 
dicată aci, face obiectul unui 
ghid sugestiv intitulat «PE AR- 
GEŞ ÎN SUS», avindu-l ca 
autor pe Emilian Iliescu. 

Tot din seria «ltinerare turis- 
tice» au făcut parte ghidurile 
«SIRET — BUCUREŞTI» (au- 
tor N.  Docsănescu), de- 
scriind toate localitățile de pe 
șoseaua care leagă capitala ță- 
rii de unul dintre punctele de 
frontieră dintre România și 
Uniunea Sovietică — orașul Si- 
ret și «CIRCUIT ÎN MOLDO- 
VA DE NORD» (autor Gh. 
Epuran), lucrare apărută în lim- 
bile franceză și germană pentru 
turiştii străini dornici să viziteze 
acele minunate monumente din 
nordul țării, vestite pentru pic- 
turile lor exterioare și interi- 
oare: mănăstirile Voroneţ, Hu- 
mor, Suceviţa, Moldoviţa ş.a. 

Şi pentru că, de la o vreme 
incoace, se profilează tot mai 
mult în rindurile publicului larg 
tendința de cunoaştere a unor 
entități turistice circumscrise 
în limitele fixe ale județelor, 
un prim ghid judeţean al 


Neamțului, invită oaspeți pe 
numeroasele și atractivele tra- 
see ducind fie spre locuri evo- 
catoare de emoționante pagini 
din trecutul Moldovei, la ceta- 
tea Neamţ, de pildă, la Humu- 
leștii lui Creangă sau la «Pala- 
tul cnezilor» din comuna Ceah- 
lău, fie spre acea măiastră 
mărturie a forței omului in trans- 
formarea naturii: lacul și com- 
plexul hidroenergetic de la Bi- 
caz. Bogat ilustrată, însoţită de 
numeroase schițe de trasee și 
de orașe, de un cuprinzător 
indice alfabetic şi de o hartă 
a județului în culori, lucrarea, 
elaborată de un colectiv for- 
mat din N. Acrișmăriței, 
M. Drăgotescu, D. Birlădea- 
nu, G. Bunghez, deschide o 
serie pe care am dori-o cit de 
curind împlinită cu alte ghiduri 
judeţene. 

În sfirșit, pe linia valorificării 
moștenirii literare din domeniul 
publicisticii turistice, citeva edi- 
turi ne-au oferit prilejul reintil- 
nirii cu pana unor scriitori de 
ieri care au consacrat pagini 
pline de farmec pitorescului 
românesc. În editura «Alba- 
tros» a apărut culegerea de 
scrieri ale lui lon Simionescu 
intitulată «COLŢURI DIN 
ȚARĂ», iar la Editura «Sta- 
dion» volumul «HOINĂRIND 
PRIN ŢARĂ» de Mihai Tican 


Rumano. 
LECTOR 


CĂLĂTORIE 
SPRE 


E venimentul care m-a de- 
terminat să devin speo- 
log amator a fost coborirea în 
avenul de la Vlădușca, din Pia- 
tra Craiului. Eu am copilărit la 
Rișnov, unde se află citeva fe- 
nomene caracteristice; imi era 
frică de peșteri, dar imi și susci- 
tau curiozitatea. 

Eram mai mulți speologi ama- 
tori acolo, la Vlădușca. Cre- 
deam că se poate ieși cu ace- 
eași ușurință cu care intri. Am 
coborit pină la 12 metri, pe o 
terasă unde ne-am regrupat. 
Apoi, unul mai îndrăzneţ, după 
ce a aprins lampa de carbid să 
vadă dacă nu-s gaze otrăvi- 
toare, s-a legat cu fringhia și 
ne-a intrebat dacă-l putem trage 
înapoi: «sigur că da, sintem 
doar trei inși!» i-am răspuns 
noi. Omul a coborit. Întoarce- 
rea a durat trei ore. L-am tras 
afară ca pe un sac de făină. El 
nu ne putea ajuta, pereții erau 
surplombanți, și l-am tras sus 
cei 60 de metri în trei ore. De 
miinile noastre și de pieptul 
lui — să nu mai vorbim! 

Asta a fost prima mea cunoş- 
tință cu domeniul subteran, care 
m-a fascinat. Anul acesta vom 
cobori în Avenul Grindului, tot 
în Piatra Craiului, care are o 
adincime explorată de numai 
115 m. Dacă vom putea cobori, 
după calculele noastre, vom 
atinge 800 de metri adincime — 
şi cine știe ce vom găsi acolo 
jos — poate golurile ipotetice 
din masivul Piatra Craiului. 

Deși omul are aversiune de 
peșteri și intuneric, ce-l deter- 
mină să intre totuși, să se 
avinte? Cred că aventura. Aven- 
tura cunoașterii, dacă vreți. Sa- 
vanții, vin pe urmă. Multe explo- 
rări au rămas însă neterminate 
fiindcă s-a ajuns la limita re- 
zistenței umane. E cazul peș- 
terii Tantal din Austria, care 
de 10 ani nu mai găsește ama- 
tori care să continue cerceta- 
rea. Nu uitaţi că după ce aţi 
înaintat pină la capătul energiei 
dumneavoastră, vă mai aşteap- 
tă și drumul înapoi... Cetățile 
Ponorului ale noastre au fost 
explorate pe vreo 2 km lungime. 
Alți 2 km au rămas neexplorați 
datorită dificultăților. Există un 
sifon cu apă de vreo 15 m 
adincime care n-a putut fi în- 
vins. Acolo s-a întrerupt cer- 
cetarea. 

Noi auzisem că prin 1943, o 
expediţie ar fi intrat în sifonul 
peşterii de la Merești, de pe 
Virghiş, afluent al Oltului, și 
ar fi descoperit, dincolo de el, 
săli imense, de vis. Ne-am înar- 
mat cu funii, lămpi de carbid — 
eram trei inşi — un prieten al 
meu s-a scufundat în sifon și 
era să-l pierdem acolo, abia 
l-am readus la viață. Poate vom 
mai încerca, dar numai cu echi- 
pamentul potrivit. 


centrul pămintului 


În peşteri totul e straniu, ne- 
obișnuit, cu multe capcane și 
obstacole. Mă refer la peșterile 
neamenajate. Dacă la suprafață 
vă fracturați o mină, un picior, 
incă nu e grav... in subteran, 
acest lucru poate fi fatal. Pe 


urmă se pierde noțiunea timpu- 
lui, orientarea în spațiu. Am 
pățit-o și eu, atunci cind am 
stat patru zile și trei nopți într-o 
peșteră. Cind am ieșit, am cre- 
zut că găsesc seară, dar era 
dimineață. Poţi sparge, sau 


pierde, lampa. Te poți rătăci 
ușor. Era să ne rătăcim în peş- 
tera lui Epuran. 

Aș fi vrut să pot spune că 
avem peșteri bine amenajate 
şi vizitatori avizaţi asupra sfin- 
eniei unor asemenea locuri. 
n 1954, s-a întins vestea că la 
Rişnov, lingă Brașov, a fost 
descoperită o peșteră. Noi, 
speologii amatori, custozi ono- 
rifici, am ajuns însă tirziu acolo, 
țin minte că era într-o duminică 
şi că ne-a luat șuvoiul de oameni 
cu el. Nici n-am fi avut nevoie 
de ghid, mergeam pe drumul 
presărat cu stalactite și sta- 
lagmite; cărau oamenii podoa- 
bele peşterii cum se cară lem- 
nele. Pe drum, însă, mulţi obo- 
seau și le aruncau pe margine. 

Eu am ţinut conferinţe despre 
peşteri la Sibiu, lași, Brașov, şi 
am văzut lumea entuziasmată. 
Aceștia, sint convins, dacă vor 
intra într-o peşteră, nu vor rupe 
nimic de acolo. 

Găsești draperii fine de cal- 
car atirnind din tavan, trans- 
lucide, unduite ca de vint. Flori 
de calcită, urechi de elefant, 
lacuri, dantele de calcar, discuri, 
forme aberante și muchii de 
stincă netezite de blana urși- 
lor care au circulat prin peșteri 
timp de milenii. (Apa netezește 
altfel, tranşant, tăios). Veţi găsi 
craniile și oasele Ursului Spe- 
leus, al peșterilor. Apoi insecte 
diptere. În sala mare a peşterii 
de la Merești ești «atacat» de 
sute de muște care se hrănesc 
pe iguano de liliac. La rindul 
lor, liliecii se hrănesc cu ele. 
Se mai întilneşte şi o căpușă 
care parazitează pe lilieci. Am 
găsit una odată pe un perete 
de peșteră — atit de flămindă 
şi slabă și nesimțţită, încit nici 
n-a observat cînd am luat-o cu 
penseta şi am pus-o în bor- 
canul cu spirt. Abia după citeva 
minute și-a dat seama, 

Multe din fotografiile cele 
mai reuşite au. fost făcute în 
peştera lui Epuran, din Oltenia. 
Noi căutam de tapt o galerie de 
acces spre galeria Racoviţă din 
peștera Topolnița, cînd un lo- 
calnic ne-a arătat o intrare ca de 
şoarece — in peştera unui fost 
pustnic — Epuran. E foarte si- 
nistru la început, te și sperii, 
vezi blocuri de prăbușire mari 
cit casa, unele în echilibru cri- 
tic. Peisaj dantesc. Ghidul nos- 
tru, localnicul, a parcurs cu noi 
1-2 săli, apoi s-a întors înfrico- 
şat. Pozele tăcute in subteran 
nu-s obținute uşor. În unele 
peşteri «plouă» peste tot. Cind 
aparatul e tocmai potrivit, vezi 
că apare o picătură tocmai pe 
lentilă... Am scris acestea spe- 
rind să vă incite la o călătorie 
spre centrul pămîntului. 


VICTOR MOCANU 


RECVIEM 
PENTRU UN RAPSOD AL MĂRILOR 


Dinastia poetică a lui George 
Dan coboară cu demnitate din 
cel care a fost pionierul literaturii 
moderne de drumeţie, Jean Bart 
Cu autorul lui «Europolis» s-a 
înrudit prin pasiunea sinceră pen- 
tru călătoriile marine sau oceani- 
ce, prin nobila transfigurare în 
fața peisajului acvatic, prin emo- 
ţia caldă de fixare a imaginilor 
în cuvînt, în vers. Poetul-marinar 
şi-a împărțit viața cu a miilor 
de matrozi şi hamali portuari, 
mare parte din opera sa fiind 
stăpinită de o sfintă obsesie: ma- 
rea cu oamenii săi deosebiți, ciu- 
daţi, neînţeleși dar plini de o 
aură celestă, de o iluzie morgana- 
tică, bogată în sensuri umane şi 
în puritate de claviatură napoli- 
tană. Dovadă: acest magistral crez 
poetic din poemul cu titlul sim- 
bol: 


«TIMONĂ ŞI LIRĂ» 


«De atunci, cu marinarii 
pornindu-mă în rind 
schimbai timona-n liră, 
din corzi de bronz vibrind, 
să simt durerea lumii de robi 
în propriu-mi trup, 

la toți de pretutindeni, 
din inimă să-mi rup, 
să-mi nalţ pe umeri lira 

şi să-mi înalț în vers 
mindria de om liber, 
stăpin pe Univers 1...» 


Viaţa lui George Dan avea o 
singură și mirifică denumire: Ma- 
rea. Fascinante, valurile sale i-au 
parcurs cu rezonanţe eroice, nos- 


talgice, surprinzătoare, întreaga-i 
operă poetică. Cit de tulbură- 
toare sună aceste versuri ce în- 
dreptăţesc afirmaţia, care com- 
pară existența poetului cu rever- 
berația marină: 


«Simburi tare de măslină-n 
măsele 
şi pahare în dinţi nu mai 
sparg _— 

au trecut tinerețele mele, 
ca delfinii de-a tumba prin 
larg !» 


Întreaga operă a lui George 
Dan are şi vii rezonanțe din 
lumea lui Panait Istrati, Gorki, 
London; poeziile sale au densitate 
și  fluență, o ardere pasională, 
o participare profundă în desco- 
perirea de esențe. 

Cu George Dan am pierdut un 
poet. Un poet de talent, privit 
numai la suprafață de o parte 
din critica literară. Timpul va 
îndrepta nedreptatea. Am pier- 
dut un om. Un om de adincă 
modestie şi caldă omenie. Am 
mai pierdut un prieten. Un prie- 
ten sincer şi adevărat. Cu cîteva 
zile înaintea morţii sale, mi-a 
mărturisit: 

— Abia aștept să mă aștern 
să-mi scriu jurnalul meu marin... 
Japonia, China, Anglia, Medite- 
rana... Nu. Vreau să mai fac 
doar o singură călătorie, un drum 
pe oceanul Indian... şi Pacific... 
Ştiu cîteva insule minunate...» 

Nu ştiam că doar după o săptă- 
mînă aveam să fiu lingă trupul său 
plecat într-o călătorie mult mai 
lungă şi ireversibilă. Să fiu pre- 
zent la ultima sa plecare din rada 
cimitirului spre veșnicie. Dar eu 
îl aştept. Îl aştept ca și cum ar fi 
plecat pe oceanul Indian sau Pa- 
cific. ÎI văd drept și neînfrînt 
lîngă timonă ca și lingă masa sa de 
scris. 

ÎI aştept cu fiecare bătaie a 
inimii mele. 

NICOLAE TĂUTU 


lauda prieteniei 


Prieteni de suferință sint 

piine şi sare pe Pămint, 

sint ochi de lumină licărind, 

cind rătăcești în beznele pădurii. 
sint aer, cînd plăminii se sufocă, 
sint apă pentru arşița gurii, 

şi sint pe singerinda rană vie 
din inima muşcată de un şarpe: 
gura ce soarbe singele inveninat. 
Oricind, îi întilneşti in viaţă, 
să-i nalți pe Himalaia inimii 
și-n locul soarelui să-i pui in dimineaţă! 


Nici un prieten prieten pe lume...? 
Prietenă — lumea intreagă! 

Nici o iubită iubită pe lume...? 

lubită — lumea întreagă! 

Nici un urmaş sau urmaşă pe lume...? 
Urmaşă — lumea întreagă! 

Singur cu tine în singurătate? 

Snopi să te sfişie gloanțele, 

inimă, nu-ți pierde speranţele: 

sus, cit mai scapără o singură stea, 
arzi, luminează spre ea! 


GEORGE DAN-decembrie 1971- 


formule 


APRILIE ÎN AGENDA Dv. 
SPORTIVĂ 


Oficiile de turism din întreaga țară 
organizează cu prilejul numeroaselor ma- 
nifestări sportive ale lunii, excursii spe- 
ciale. Spicuim din calendar: 


Patinaj — 6-9.IV — Poiana Braşov: 
concursul republican al speranțelor 
— «Cupa Cutezătorii» 
— 13-16.IV — Miercurea Ciuc: Cupa 
României (seniori, juniori de patinaj 
artistic; masculin și feminin) etapa 
finală , 

Schi — 8-9.IV — Buşteni: «Cupa Bucegi» 
— concurs internațional (România, 
Austria, Bulgaria, Cehoslovacia, Po- 
lonia, Italia R.F.G.) 

Fotbal—9.1V — București: meci România- 
Franța 

Box — 19-23.IV — București: Campiona- 
tele internaționale 

Sărituri în apă — 23-25.IV — București: 
Campionat internaţional 

Turism-alpinism — 26-30.IV — Cam- 
pionat universitar de orientare turis- 
tică — Slănic Moldova — etapa finală 


ÎNTR-O ZI SAU DOUĂ 
ORI ÎN 3, 4 ZILE 


“Orașul trandafirilor“. . . 
Marile văpăi 
la Porţile de Fier... 


În aceste locuri romanii au despicat 
Dunărea cu podul lor de piatră, au înălțat 
castrul Drubeta, au construit terme. Ora- 
şul trandafirilor, Turnu Severin (munici- 
piu pe vremea împăratului Hadrian), azi 
centru industrial, vă arată înfăţişarea sa 
modernă înnoită în peisaj de primăvară. 
Pe urmele primăverii veți ajunge la Por- 
țile de Fier — acolo unde Dunărea, stă- 
pinită de giganticele construcții hidro- 
energetice și hidrotehnice, dă puterea a 
zece miliarde kw/oră anual. 

Excursia combină, în unele variante, și 
o vizită în stațiunea balneară Herculane — 
oază mediteraneană la nord de Dunăre. 
(Preţ: cca. 300—400 lei). 


3 SAU 4 ZILE 
ÎN NORDUL OLTENIEI 


“VINO MÎNDRO 
PE SUB LUNCI ...“ 


Poate că veţi auzi pe undeva, de-a 
lungul acestui drum, cintecul înginat de 
vioara unui lăutar, la Ponoare, pe Dealul 


cu liliac. Fumul violet și primăvara olte- 
nească vă primesc în culori noi — pică- 
turi de smalţ în ceramica de la Horezu, 
virtejuri în tabloul Cheilor Oltețului, piatră 
șlefuită în adîncuri la Peștera Muierii şi 
la Polovragi. Celebru ca un muzeu, Tîrgu 
Jiu veghează comorile lăsate de Brân- 
cuși — «Masa tăcerii», «Poarta sărutului», 
«Coloana infinită». 

Arcul — mereu deschis — al călătoriei 
vă poartă spre Tismana și Rimnicu Vilcea, 
spre Govora, spre Culele de la Măldă- 
răşti, spre Baia de Fier și Peștişani. Orga- 
nizatorii adaugă deseori în programul 
excursiei și o vizită la Porţile de Fier. 
(Preţ 300—400 lei). 


CHIAR DACĂ 
AU APĂRUT GHIOCEII... 


În aprilie, 
zăpada este încă 
a schiorilor. 


Viscole scurte pot desfășura, în miez 
de aprilie, aripi neașteptate, suflind la 
«scîndură de gheață» coastele munților, 
troienind locurile adăpostite. Pe culmile 
mai înalte de 1 500 m ale Carpaţilor, iarna 
este încă în toiul său şi schiorii se mai 
pot bucura de zborul lor alb. 

Recomandăm schiorilor cu pregătire 
medie şi celor avansați citeva dintre cele 
mai frumoase trasee: 

Munţii Rodnei: coborire din creasta 
principală (șaua Galaţiului — 1920 m) pe 
versantul nordic pină la cabana Puzdra 
(1510 m); pentru schiori avansați. 

Munții Rarău-Giumalău: coborire de 
la vîrful Rarău (1653 m), pe lingă «Canto- 
nul Pastoral», pină sub cabana Rarău, în 
poiană (1530 m); pentru schiori cu pregă- 
tire medie. 

Munţii Bucegi: toate traseele de pe 
platou şi din văile superioare (pină la 
cca.1600 m); coborire de la cabana Babele 
(2200 m) pe piciorul vestic Babele, pină la 
Cabana Peștera (1610 m); pantele căldă- 
rilor nordice Mălăești şi Țigănești; pentru 
schiori avansați și cu pregătire medie. 

Munţii lezer-Păpușa: coborire din 
virful lezerul Mare (2463 m) pe piciorul 
estic, pînă la stina lezerul Mare (1740 m); 
pentru schiori cu pregătire medie. 

Munții Făgăraș: coborire de la caba- 
nele Podragul, Bilea Lac, spre cabanele 
Turnuri şi Bilea Cascadă; coborire din 
vîrful Suru (2281 m) la cabana Suru 
(1500 m), pe piciorul muntelui Fruntea 
Moașei; căldările superioare Podragu, 
Bilea și Puha (în apropiere de cabana 
Negoiul); pentru schiorii avansați și cu 
pregătire medie. 

Munţii Paring: din virful Paringul 
Mic (2083 m) pe fața nordică, pînă la 
Poiana Nedeilor, lingă cabanele I.C.F. 
(1700 m) — ultima porțiune de coborire 
trece chiar pe pirtia de concurs a studen- 
ților (mai jos de 1500 m); pentru schiorii 
cu pregătire medie. 

Munţii Cibin — Lotru (Șteflești): 
în zona învecinată culmii Oncești-Nicu- 
leşti, lingă complexul Păltiniş; dincolo de 
riul Sadu, în apropiere de cabana Prejba — 


te 


traseul de coborire din virful Prejba 
(1745 m) pină în poiana Văreţelor (cca. 
1500 m); pentru schiorii cu pregătire me- 
die. 

Munţii Retezat: pe văile nordice Ga- 
leșul, Pietrele și Stinișoara, pornind din 
căldările lacurilor cu aceleași nume 
(2040—2000 m), pînă la cabana Pietrele 
(1480 m). 


Ing. NAE POPESCU 


Nostalgia apelor 
la Radu Tudoran 


«Aș vrea să merg într-o zi, pe prund, 
pină la izvoarele Teleajenului, prima apă 
întilnită de mine pe pămint. Am copilărit 
pe malurile lui şi am visat multe privind 
apa, cum venea de sus şi cum se ducea la 
vale, dar eram prea mic spre a-mi începe 
explorările; pe urmă am plecat de-acolo și 
astfel am rămas cu regretul, existent şi 


astăzi, că n-am ajuns nici pină la vărsarea 
riului meu, nici pînă la izvoare . 
După Teleajen, aş vrea să ajung la izvoa- 
rele Nilului. Apoi la al Amazoanelor... 
Despre rest e prematur să spun». 


CICLOTURISM 
vă recomandăm traseul 


DEVA- 
HUNEDOARA- 
SIMERIA- 
ORĂȘTIE- 
SEBEȘ 


Aproximativ 100 de kilometri, drum 
asfaltat, fără diferențe de nivel apre- 
ciabile. Desigur, n-am socotit even- 


de excursii... 


tualele abateri care ar putea cu ușu- 
rință dubla distanța ce desparte cele 
două orașe, de unde și posibila înca- 
drare în timp, a excursiei, într-o zi sau 
în trei zile. 


Şi motive să facem abateri — sînt. Între 
moderna, uriaşa «cetate de foc» a secula- 
rei Inidoara (Hunedoara de azi) și miste- 
rioasele urme ale cetăților strămoșești 
de pe dealurile Grădiştei (nu vom pă- 
trunde, chiar pînă la ele, cu bicicleta...), 
Mureşul — văzut de antici fluviu — ne 
revarsă din cornul abundenței, de o parte 
şi de alta, suficiente argumente. Socot 
daruri ale apei și parcul simerian Biscaria 
cu rarităţile lui asiatice și americane, şi 
Cimpul Piinii de dincolo de Orăştie, după 
cum, nu mai puțin, și urmele străvechii 
culturi Vinca- Turdaș, printre cele mai 
interesante de pe teritoriul României, cu 
rădăcini în pămîntul de unde avea să se 
ridice episcopul Mihail Tordaș (principal 
traducător al Paliei de la Orăștie), şi la 
Tărtăria — așezată de specialişti lingă 
Mesopotamia, într-o dispută nerezolvată 
privind întiia scriere omenească. 


Două vestigii de cetăți la capete de 
drum — Deva și Sebeș — și numeroase 
biserici-monumente ne poartă gindurile 
înapoi, la vremea cind Pavel Chinezul, 
comite de Timişoara «...au luat pre un 
trup de turc în dinţi, făr de nici un ajutor 
al miinilor lui, pre altul subt o subțioară, 
și pre altul subt altă subțioară, şi așa cu 
cele trei trupuri juca în horă...» Perfor- 
manţă care nu ne-ar mai fi astăzi la înde- 
mînă decit — poate — făcînd uz de forța 
miraculoasă a izvoarelor termale din Geoa- 
giu altfel de folosință şi dacilor şi roma- 
nilor. 


Satisfacţie în plus pentru fiecare dintre 
noi, îndrăgostiții de ciclism, va fi drumul 
ce alunecă înspre Mureș, la fostul Bin- 
ținți, loc de naștere al inginerului Vlaicu, 
intrat deopotrivă în istorie și folclor: «Vlai- 
cule, pui de țăran../ Cind ai dat să treci 
Carpaţii/ Să dai mina cu toți frații Norocul 
te-a părăsiţ/ Pasărea s-a prăbușiț Şi pe 
tine te-a zdrobit». Sînt, în muzeul memo- 
rial, numeroase lucruri ce aparțineau in- 
ventatorului, printre care şi bicicleta cu 
care a venit... de la Miinchen la Binţinţi! 

În sfirșit, Sebeşul, cu amintirea lui 


Coresi a şi celuilalt mare tipograf român, 
lon Zoba din Vinţ, cu splendidul edificiu 
basilical-gotic, din inima așezării — 
«civitas» încă în 1345, poartă deschisă 
spre Lancrăm, spre Mercurea şi spre 
«Valea Frumoasei» lui Sadoveanu, la fel 
de bine simţite și de Blaga, inspirat poate 
tocmai de olarii de prin Săsciori sau Pe- 
trești atunci cind a scris: 
«...Se-nvirte roata, sfiriind, în orice casă, 
De faţă sint, în inimă, tiparele bătrine 
Trudescu-se ca-n somn olarii, şi mocnesc 
lingă cuptoare»... 


M.I. PASCU 


Dar ajung, 


într-o bună zi, 
şi acolo.... 


Vacanțele mele sint totdeauna foarte scur- 
te. Am rareori mai mult de zece zile libere 
una după alta, şi tot atit de rar, sau poate 
niciodată, nu mi le pregătesc din vreme. 
Le las întimplării care mi-a dat mereu în 
schimb bucurii fermecătoare şi inedite. 

Nu mă gindesc niciodată din vreme la 
cele citeva zile de plajă la 2 Mai care încep 
să-și ceară dreptul de cum începe primăvara. 
Dar plec într-o bună zi de primăvară acolo. 
Nu mă gindesc niciodată inainte la un drum 
pe Valea Oltului sau a Cernei. Dar ajung 
intr-o bună zi de vară şi acolo. Anul trecut, 
de la Tismana mai sus, spre Tg. Jiu, am fost 
într-un loc binecuvintat: Hobiţa, satul lui 
Brâncuşi. Există şi un loc unde începe lu- 
mea... Unde visez de ani de zile să mă întorc, 
dar n-am putut-o face încă: Portiţa. 


Și dacă Ja un Inceput de săptămină 
am citeva ore libere, această vacanță de 
citeva ore se consumă în București. De fie- 
care dătă cu savoarea descoperirii unor car- 
tiere pitorești şi neașteptate, inchizind în 
fiecare casă farmecul unor secrete vechi pe 
care nu le mai cercetează nimeni sau care au 
incetat de mult să mai fie nişte secrete. 

Mă gindesc în fiecare zi,:trecind spre 
teatru pe bulevardul supra-aglomerat de 
haine, că tinerii care-și freacă umerii 
de vitrine, de vinzătorii de ziare, de 
reclamele prost desenate ale unor filme 
sărace, nu știu — poate pentru că nu le-a 
3pus nimeni — că numai la un sfert de oră 
Piata îşi pot plimba iubita în secolul 


IRINA PETRESCU 


“formule de 


7 ZILE, 
CU TRENUL, ÎN CIRCUIT 


e Cu numai 110,50 lei puteți străbate 
730 kilometri 

e Pe traseu: turnurile vechilor bres- 
laşi — 2 stațiuni balneo-climaterice 
— primăvara... începe în Dumbrava 
Sibiului — Muzeul Brukenthal — 
file de istorie la Alba Iulia. 


Braşov -— Sighișoara — Mediaș — Blaj — 
Sovata — Tg. Mureș - Războieni — Alba 
lulia — Sibiu — Brașov 


Ziua 1-a: dimineaţa — plecarea spre Si- 
ghişoara (tren la 6,05), Orașul 
întreg este o poezie a caselor 
şi turnurilor de ev mediu. 
Veţi putea vedea: celebrul 
Turn cu ceas din sec. al XIV-lea 
— azi muzeu de istorie; turnu- 
rile Fierarilor,. Fringhierilor și 
Măcelarilor; Biserica din Deal 
(datînd din 1345) la care se 
ajunge urcînd frumoasa «scară 
pe podeste». 


Ziua a 2-a: trenul de 9,09 vă duce spre 
Mediaș, cetate medievală odi- 
nioară, azi oraş modern cu 
atmosferă romantică. Se mai 
păstrează nucleul vechii cetăți 
din Piaţa Castelului (primăria 
veche, casa predicatorilor, casa 
Ştefan Ludovic Roth, biserica 
evanghelică), vestigii ale zidu- 
lui de apărare. 

După-amiaza: o excursie în sta- 
țiunea balneo-climaterică Baz- 


vacanta 


Ziua a 4-a: 


Ziua a 7-a: 


na (15 km cu autobuzul) — 
renumită pentru izvoarele mi- 
nerale și «sarea de Bazna». 


plecare spre Blaj la ora 9,03. 
De aici, la 9,52, spre Sovata, 
stațiune balneo-climaterică a- 
preciată pentru efectele tera- 
peutice ale lacurilor sale să- 
rate — Ursu, Aluniș, Negru, 
Roșu, lacul Şarpelui. 


în Sovata, dacă zăpada mai 
stăruie încă — se poate schia 
pe dealurile din apropiere. O 
baie termală (cu apă minerală) 
vă reconfortează înainte de ple- 
carea spre Tîrgu Mureș (tren 
personal la ora 15,10; sosire 
la 18,30). 


zi întreagă pentru vizitarea o- 
rașului, reședință a județului 
Mureș: Palatul cultural; Mu- 
zeul de artă (cu opere semnate 
Aman, Grigorescu, Luchian, 
Vermont, Tonitza, Miklos Ba- 
rabaș, Mihaly Munkacsy, Gheza 
Dosza, Zoltan Vereș, Al. Ciucu- 
rencu); biblioteca «Teleki», 
una dintre cele mai vechi din 
țară. Plecarea la 15,30 (tren 
personal) spre Războieni, apoi 
spre Teiuș (legătură la 18,31) 
şi, de aici, cu trenul de 19,33, 
spre Alba lulia. 


Alba lulia — oraș cu străvechi 
tradiții istorice. Aici, în 1601, 
Mihai Viteazu a săvirșit, vre: 
melnic, unirea țărilor române. 
Tot aici, în adunarea de la 
1 decembrie 1918, masele po- 
pulare au exprimat hotărîrea 
unirii Transilvaniei — stră- 
vechi pămint românesc — cu 
restul țării, înfăptuindu-se, ast- 
fel, crearea unui stat român 
unitar și independent. Eveni- 
mentul este relatat în docu- 
ra expuse la Muzeul Uni- 
rii. 

În Alba Iulia: vestigiile cetății 
romane Apullum; cetatea Alba 
Carolina (sec. XVIII) cu porțile 
ei monumentale; obeliscul Ho- 
ria, Cloșca și Crișan (în Alba 
lulia, pe dealul Furcilor, au 
fost executați eroii mișcării 
populare); biblioteca docu- 
mentară Bathyaneum (valoroa- 
șe manuscrise şi incunabule): 
palatul princiar — fostă reșe- 
dință a voievozilor Transilva- 
niei. 


La ora 13,20 (tren personal), 
plecarea spre Vinţul de Jos și, 
de aici, cu trenul accelerat de 
13,53,- spre Sibiu. Orașul de 
azi — vechiul Cibinum — în- 
fățisează călătorului priveliștea 


fermecătoare a burgului medie- 
val, întregind poetic atmosfera 
epocii moderne. 
La Sibiu: Muzeul Brukenthal 
— unul dintre cele mai vechi 
muzee din ţară (galerie de 
pictură cu tablouri prețioase 
ale școlii româneşti și univer- 
sale; secție de etnografie; Tur- 
nul Sfatului (sec. XVI) — expo- 
ziție-muzeu; pasajul Scărilor; 
Dumbrava Sibiului — un 
interesant Muzeu al tehnicii 
populare, lac, camping; ple- 
carea spre Brașov la 20,30. 
NOTA BENE: Bilete în circuit — la 
toate agenţiile C.F.R. și la birourile 
din gări. 


16 zile prin ţara 
lui Chopin, 

a lui Sienki ewicz 

a Mariei Curie 


i 


BUCUREȘTI—CRACOVIA — 
KATOVICE — WROCLAW — 
POZNAN - TORUN-— 
GDANSK — VARȘOVIA — 
BUCUREȘTI. 


Călătorie cu trenul și auto- 
carul. 


Preţ: cca. 3 200 lei. 


Primul popas al călătoriei: Cracovia — 
unul dintre cele mai romantice orașe din 
Europa, burgul cu porumbei, cu bazar 
tradițional, cu flori şi heralzi care trimbi- 
țează orele din virt de clopotniţă. În cele 
două zile petrecute aici veţi vedea celebra 
Universitate a Jagelonilor, Castelul Wawel 
— străveche reședință a regilor Poloniei 
(o impresionantă colecție de goblin-uri), 
multe alte monumente istorice, case și 
muzee care păstrează orașului o tulbură- 
toare atmosteră medievală. Oraşul indus- 
trial Nowa Hutta, salina de la Wieliczka 
(adevărat palat subteran din... sare), lagă- 
rul de concentrare de la  Oswiecim, 
Katovice — centru industrial al țării, 
Wroclaw (capitala Sileziei de Jos) — vor 
fi etapele zilelor următoare. Alte două zile 
le veți petrece la Poznan — orașul tirgu- 
rilor internaţionale — unde veți vizita, 
printre altele, un interesant Muzeu al in- 
strumentelor muzicale. La Torun: vechile 
ziduri ale cetății, catedrala, Universitatea 
Copernic. În portul Gdansk (oraș la 
gurile Vistulei) plimbările vă poartă printre 
vechi monumente de istorie și artă: Curtea 
lui Artus, vechiul arsenal, Muzeul Pome- 
raniei; vi se rezervă un concert de orgă și o 
plimbare cu vaporașul în golful Gdynia. 
Capitala Poloniei, Varșovia, vă găzduieş- 
te în ultimele zile de călătorie. 

Urna cu inima lui Chopin (compozitorul 
s-a născut într-o localitate apropiată — 
la Zelazowa Wola), parcul Lazienki (unde 
au loc concerte Chopin în aer liber), 
Muzeul de istorie, Palatul culturii și științei, 
panorama fluviului Vistula — sînt tot atitea 
motive care vor însufleți imaginea despre 
acest oraș greu încercat de război, azi 
o metropolă în plină strălucire. 

REGULAMENTUL CONCURSULUI 


firul anadne! 


|. Scopul 

Concursul «Firul Ariadnei» 
se organizează pentru atrage- 
rea unui număr cit mai mare de 
turiști într-o amplă acțiune edu- 
cativ-patriotică de refacere a 
marcajelor existente și de rea- 
lizare a noi marcaje pentru in- 
troducerea în circuitul turistic 
a cit mai multor zone şi itine- 
rare montane. 

Mi. Participanți 

Toţi iubitorii drumeției, tineri 
și virstnici, constituiți în echipe 
de marcatori aprobate de comi- 
siile județene de marcare. Parti- 
ciparea la lucrările de marcare 
sau re-marcare se consideră 
muncă voluntar-patriotică. 

MI. Criteriile de premiere 

Atit pentru refacerea marca- 
jelor vechi cit şi pentru marca- 
rea unor noi trasee, criteriile 
de apreciere sint aceleași, sta- 
bilindu-se însă clasamente di- 
ferite: traseele ale căror mar- 
caje se refac vor fi clasificate 
în grupa A, iar cele nou mar- 
cate în grupa B. 

1. Calitatea studiului tehnico- 
economic-organizatoric şi do- 
cumentaţiei necesare marcării 
sau re-marcării fiecărui traseu. 

2. Dificultatea traseului. Se 
au în vedere: diferența de nivel 
între primul şi ultimul marcaj; 
gradul de accidentare a noii 
zone montane străbătute și mo- 
dul ingenios de stabilire a tra- 
seului. 

3. Lungimea traseului, sta- 
bilită în mod optim în funcţie 
de configuraţia terenului, timpul 
necesar cel mai mic de parcurs 
și cea mai largă accesibilitate. 

4. Importanţa turistică a zo- 
nelor redate circulaţiei turis- 
tice apreciată prin numărul 
obiectivelor aflate pe traseu sau 
în apropiere (monumente ale 
naturii, locuri istorice, monu- 
mente de artă, obiective de in- 
teres etnografic și folcloric, 
locuri de privire a panorame- 
lor etc.). 

5. Realizarea unor tronsoane 
de legătură (trecere) intre doi 
sau mai mulți masivi muntoși. 

6. Numărul și calitatea ele- 
mentelor de marcaj instalate 
pe traseu, inclusiv panourile 
de orientare. 

1. Timpul necesar de reali- 
zare a marcajelor şi redarea cit 
mai rapidă în circuitut turistic 
a traseului. 

8. Trasee marcate în masivi 
mai puțin frecventați, urmărin- 
du-se în felul acesta deschide- 
rea unor noi zone şi introduce- 
rea lor în circuitul turistic de 
masă. 

9. Căi de acces spre caba- 


nele de pe traseele mai puțin 
frecventate. 

10. Cantitatea și calitatea ele- 
mentelor de marcaj realizate 
prin muncă voluntară de către 
colectivul de marcatori. 

Pentru echipele de pionieri 
se recomandă mai ales re-mar- 
carea traseelor cunoscute, uşor 
accesibile, fără diferențe mari 
de nivel. 

Clasificarea și acordarea pre- 
miilor pe echipe se va face în 
funcție de punctajul total obţi- 
nut pe baza notării fiecărui cri- 
teriu enunțat mai sus. 

IV. Organizarea acțiunii 

1. Comisia centrală a con- 
cursului «Firul Ariadnei» este 
formată din reprezentanți ai Mi- 
nisterului Turismului, B.T.T. al 
U.T.C., Consiliului Naţional al 
Pionierilor și Federației Româ- 
ne de Turism-Alpinism, pre- 
cum şi din turişti și alpiniști de 
prestigiu. 

2. Comisiile judeţene sint for- 
mate din reprezentanţi ai con- 
siliilor populare judeţene, ofi- 
ciilor județene de turism, agen- 
țiilor județene ale B.T.T., con- 
siliilor județene ale organiza- 
ției pionierilor și al C.J.E.F.S,., 
precum și din 1-3 specialiști în 
turism şi alpiniști de prestigiu. 

3. Înscrierea echipelor de 
marcare sau a persoanelor care 
vor să se incadreze în astfel 
de echipe se facela comisiile 
județene pentru marcarea și 
re-marcarea traseelor turistice 
(care vor funcționa la sediul 
0.J.T.), menţionindu-se obiec- 
tivul acţiunii şi perioada de 
execuție. 

4. Comisia centrală, care va 
funcționa la sediul Ministeru- 
lui Turismului, avizează toate 
proiectele de execuţie și docu- 
mentaţia necesară, și numai 
după avizarea acestora se poate 
trece la executarea marcajelor. 
Aceste materiale trebuie să cu- 
prindă studiul tehnico-econo- 
mic şi schița topografică ale 
traseului pe care se vor desfă- 
șura lucrările; lista lucrărilor 
care trebuie efectuate; planifi- 
carea calendaristică a acestora; 
lista echipelor, pe zone de lucru, 
cu nominalizarea tuturor parti- 
cipanţilor la acțiune şi specifi- 
carea profesiei. 

5. Fiecare comisie județeană 
pentru marcarea și re-marcarea 
traseelor turistice va stabili cla- 
samentul echipelor care vor 
concura la premiile concursu- 
lui «Firul Ariadnei» şi-l vor tri- 
mite Comisiei centrale pină la 
data de 15 decembrie a.c. (data 
poștei). Clasamentele echipe- 
lor vor fi însoțite de lista com- 


pletă a tuturor celor care au 
constituit echipele și au lucrat 
efectiv la realizarea marcajelor 
precum şi o apreciere a fiecă- 
rei echipe şi a traseului marcat 
în funcţie de criteriile de pre- 
miere. 

6. Comisia centrală va sta- 
bili clasamentul final și pre- 
miile concursului. 

7. În cazul echipelor care vor 
să marcheze trasee pe terito- 
riul unui alt județ, decit cel de 
care aparțin, ele vor trebui să 
aibă avizul de participare și de 
la comisia județului în care se 
află masivul muntos pe care 
vor să execute marcajul. 

V. Premiile concursului 

Premiile Concursului «Firul 
Ariadnei» se vor acorda echi- 
pelor de marcatori şi vor consta 
in excursii în ţară și peste ho- 
tare, vacanțe în taberele de ti- 
neret, echipament de munte, 
abonamente la revista «Româ- 
nia Pitorească». 

1. Premiul «România Pito- 
rească» — |, ||, Ill— se va acorda 
primelor trei echipaje care au 
cumulat punctajele maxime în 
concurs. 

2. Premiul «Firul Ariadnei» — 
se va acorda pentru marcarea 
celui mai dificil traseu (Grupa 
A și B). 

3. Premiul «Magistrala Carpa- 
țilon (A și B) — pentru cel mai 
bun tronson de legătură între 
doi sau mai mulți masivi mun- 
toşi. 

4. Premiul «Badea Cirţan» — 
se va acorda pentru cel mai lung 
traseu (Grupa A și B). 

5. Premiul «Traseul necunos- 
cut» (Grupa B), pentru cel mai 
bun marcaj într-un masiv mai 
puțin cunoscut turiștilor. 

6. Premiul «Exploratorii» 
(Grupa B), pentru realizarea 
unui sistem de marcaje într-un 
masiv muntos nemarcat, sis- 
tem care să facă accesibile 
principalele trasee ale masi- 
vului. 

7. Premiul «Ingenioșilor» — 
se va acorda echipei care a 
confecționat cele mai multe și 
mai bune materiale de marcaj. 

8. Premiul «Cutezătorii» — 
pentru cel mai tinăr echipaj 
(elevi şi pionieri), care a mar- 
cat sau re-marcat un traseu. 

9. Premiul «Pana de au — 
pentru cea mai frumoasă rela- 
tare (reportaj, jurnal de bord, 
note de călătorie), despre ac- 
țiunea la care semnatarul a 
participat efectiv. 

Toţi participanţii la concurs 
vor primi din partea revistei 
«România Pitorească» carne- 
tul și insigna «Firul Ariadnei». 


SINU 4 


MUNTELE 


NU 


NECUNOSCUT 


Nu demult, mi-a căzut în mină 
un mai vechi număr al ziarului 
«Viața Buzăului». In coloanele 
închinate faptului cotidian, des- 
copeream titlul unui articol care 
supunea discuţiei o problemă in- 
teresantă. Era vorba de o «masă 
rotundă» despre valorificarea pa- 
trimoniului turistic al plaiurilor 
cutreerate cindva de C.D. Ari- 
cescu, de Al. Odobescu, Cara- 
giale și N.D. Cocea, de Gh. Tat- 
tarescu și lon Andreescu. 

Investigarea în viitorul turis- 
mului buzoian era interesantă, 
dezvăluind entuziasmul și îndrăz- 
neala participanţilor, pentru că 
făcea apel la aportul voluntar al 
unor instituţii locale și al cetă- 
ţenilor, în special al tinerilor din 
fabrici și școli, și pentru că se 
bizuia pe ecoul — fără acoperire 
la vremea aceea — al citorva su- 
gestii născute din dragostea sta- 
tornică a unui mănunchi de oa- 
meni față de spirituala lor legă- 
tură cu locurile natale. 

Mi-a venit ideea să urmăresc, 
după mai bine de doi ani, destinul 
acelor propuneri. 

Din fericire, cele exprimate în 
acea formulă gazetărească nu au 
avut o soartă efemeră. Elevi și 


profesori, directori de intreprin- 
deri, pădurari şi tineri munci- 
tori au găsit în chemarea roman- 
ticilor îndrăgostiți de drumeţie 
un îndemn la acțiune. O partici- 
pare «in întregime voluntară», 
cum spune profesorul Aurelian 
Piţu, preşedintele Consiliului ju- 
dețean de îndrumare pentru o- 
crotirea naturii, la care, tot după 
spusele sale, «s-a muncit cu tra- 
gere de inimă și s-a făcut ceva 
pentru ca județul Buzău să-și poa- 
tă arăta mai lesne frumusețile 
turiştilor de pretutindeni». 


Într-adevăr, aici s-a făcut ceva 
în lupta cu inerția, cu nepăsarea, 
cu indiferența. Cu puțin timp 
în urmă, dacă nu cunoșteai bine 
potecile ciobănești sau dacă nu 
apelai la ajutorul unui localnic, 
cu greu te puteai încumeta spre 
culmile muntelui. Nu exista nici 
un fel de marcaj, nici o posibili- 
tate de a te orienta. 


Astăzi, Siriu nu mai este un 
munte necunoscut. Buzoienii l-au 
marcat în lung și-n lat, au plantat 
stilpi indicatori pe cărările care 
îl leagă de zona turistică a Ciuca- 
șului, însumînd 25 km de trasee. 
Pentru condițiile în care a fost 


realizată, cifra pare incredibilă. 


Un jurist, lon Mihalcea, a întocmit . 


voluntar schița traseelor care 
urmau să fie marcate; doi profe- 
sori — Mihai Stănescu, de la li- 
ceul de băieți și lon Popescu, 
reprezentantul organizaţiei jude- 
ţene de pionieri — au introdus 
în planurile lor de acțiune mar- 
carea voluntară, cu ajutorul co- 
piilor, a primelor trasee; ute- 
ciştii din noile fabrici și uzine ale 
Buzăului au adunat și au confec- 
ţionat, din deșeuri de metal, 
stilpii de marcaje; pădurarii de 
la Ocolul silvic Nehoiu s-au 'con- 
stituit în echipe care au ieșit pe 
teren pentru trasarea corectă a 
marcajelor... 

Nu mi-a fost greu să rețin 
numele acestor entuziaști. Le mai 
întilnisem la «masa rotundă» din 
coloanele ziarului local. Aveam 
să le descopăr din nou, puţin mai 
tirziu, în fruntea cadrelor didac- 
tice şi a grupelor de elevi care 
începeau marcarea altor trasee 
în zona subcarpatică Măgura-Cio- 
lanu-Muzeul Taberei de sculp- 
tură. Era pentru prima dată în 
istoria turistică a județului cînd 
se sugera vizitatorilor ideea unui 
itinerar tematic, cu. referințe 
de ordin istoric şi artistic. 

Î) întreb pe Aurelian Piţu, 
dascălul cu părul cărunt, despre 
care membrii Consiliului jude- 
țţean de îndrumare pentru ocro- 
tirea naturii spun, mai în glumă, 
mai în serios, că ştie de pe rost 
tot ce se petrece în flora, fauna 
sau geologia judeţului: 

— Care a fost momentul cel 
mai emoționant al acestei ac- 
ţiuni? 

— Îmi este greu să vorbesc 
despre unul singur. Au fost mai 
multe, fiecare dintre ele părin- 
du-mi-se, atunci cînd le-am fost 
martori, momentul cel mai emo- 
ţionant. Poate clipa cînd am văzut 
primul stîlp de marcaj înfipt pe 
Siriu; poate ziua cînd muncitorii 
de la schela Berca au întins plase 
de sirmă în zona vulcanilor no- 
roioşi pentru a feri de eroziuni 
acest important monument al 
naturii; poate inițiativa pădura- 
rilor de a se oferi drept călăuze 
marcatorilor prin hățișurile mun- 
telui; poate ideea marcării tutu- 
ror rezervațiilor naturale cu tă- 
blițe indicatoare, cu gîndul pre- 
întimpinării distrugerilor şi- de- 
gradărilor. Sau, poate că nici nu 
im trăit încă momentul acela. 
Mai avem atitea de făcut... 

Aflam atunci de la un prieten 
al meu, bucureștean prin adop- 
ţiune, dar legat puternic de va- 
tra plaiurilor natale, că la Bu- 
zău s-a început etapa preliminară 
marcării masivului Penteleu. S-a 
făcut adică recunoașterea tra- 
seului, au fost procurate mate- 
rialele, se lucrează la întocmirea 
schițelor. La vară, elevii și pio- 
nierii, uteciştii din tînăra indus- 
trie buzoiană, pădurarii din Ne- 
hoiu şi din toate cătunele jude- 
ţului vor porni iară pe cărările 
neumblate ale muntelui. 

Va fi, pentru a nu ştiu cita 
oară, o participare «în întregime 
voluntară», cum spune cu încîn- 
tare, ori de cite ori vine vorba, 
profesorul cu timplele cărunte. 


NICOLAE DOCSANESCU 


CEA MAI COMPLETĂ HARTĂ A 

AUTORUL: UN ELEV DE 16 ANI 


A pariția revistei «România 
Pitorească» a insemnat 
pentru mine mai mult decit o 
mare satisfacție. Deşi nu am 
decit aproape 16 ani, pot spune 
că am o destul de bogată activi- 
tate turistică. Să nu credeţi că 
mă refer la concediile de odihnă 
petrecute în stațiunile climate- 
rice sau de pe litoral ci la o acti- 
vitate «conștientă», de turism 
pur, în mediul alpin. 

Primele excursii le-am făcut 
în Ciucaş. Este masivul cel ma: 
drag mie, poate pentru că îl cu- 
nosc cel mai bine din munții 
străbătuți pină acum, pentru că 


în el am căpătal acea sete de 
peregrinare pe munte care nu te 
mai părăsește niciodată. Sint 
bucureştean şi în fiecare vară 
nă duceam și mă duc în stațiu- 
nea Cheia, punct care reprezintă 
baza de plecare în cele mai fru- 
moase trasee din Ciucaş. 

Cind eram mic, punctele de 
excursii din Ciucaş pe care le 
puteam, zi de zi, «cuceri» nu 
erau mult depărtate de Cheia. 
Cind am mai crescut puțin, sub 
conducerea unui ghid «improvi- 
zat» din stațiune, care mă îndră- 
gise şi pe care îl îndrăgisem 
foarte mult, am inceput să «in- 


văț» turism, să cunosc o mulțime 
de date despre munte în general, 
şi despre Ciucaş — în special. 
La 10-11 ani, bătusem multe 
poteci marcate, poate toate, cu- 
noşteam hățașele și vilcelele care 
îi plăceau bunului meu prieten, 
«nea Buzescu». 

În anul 1969 am terminat, teo- 
retic vorbind, cunoaşterea com- 
pletă a masivului; nu vreau să 
înțelegeţi greșit! Nu mă pol de- 
clara cunoscător absolut al aces- 
tui minunat masiv, însă, privesc 
comparativ cu mulți dintre bunii 
cunoscători ai săi. 

Excursiile nu s-au rezumat nu- 
mai la Ciucaş. În 1970 am făcut 
un foarte frumos traseu în Bu- 
cegi, în care ghidul meu a fost 
tata, un bun cunoscător al aces- 
tui masiv. Multe zone noi am 
descoperit, insistind asupra zonei 
mele favorite din Bucegi: Mă- 
lăești. În 1971 am făcut cele mai 
multe excursii, deoarece bucu- 
rind părinţii cu intrarea în clasa 
a IX-a la Liceul Spiru Haret, am 
primit permisiunea de a merge 
şi în alte spectaculoase masive: 
Piatra Craiului, prin care am 
umblat 10 zile ajutat fiind de 
excepționala carte a tov. Emilian 
Cristea; apoi Retezatul, care m-a 
impresionat deosebit și din nou 
Bucegii, pe un traseu în care 
am insistat ma; ales asupra 
abruptului vestic şi apoi nord- 
vestic. 

Am «devorat» ghidul lui D. lo- 
nescu-Cringuri şi Ovidiu Mani- 
țiu despre Ciucaş, din 1958, dar 
aceasta este poate singura lu- 
crare bună despre masiv. Nici o 
lucrare (!) nu a mai apărut din 
1958 despre această bijuterie al- 
pină: masivul Ciucaş şi, de atunci 
incoace, numărul de turişti s-a 
înmulțit surprinzător. 

Nu mai vorbesc de eforturile 
unui grup de prieteni care, im- 
preună cu mine, am făcut cca. 
8-10 copii, în mai multe rinduri 
(de vreo doi ani de zile) după 
harta din «Ghidul» din 1958 pe 
care le dădeam prietenilor tu- 
rişti mai tineri sau mai virsinic, 
Un asemenea exemplar, mult 
completat față de 1958 vi-l! dă- 
ruiesc in semn de cadou «de 

naştere» a revistei, cu o rugă- 
minte: este o sarcină a revistei 
dumneavoastră de a insista asu- 


pra unor zone din masivele ma: 
puţin umbiate! 

Aş da un exemplu: mulți, foar- 
te mulți turiști din Ciucaş folo- 
sesc drumuri de acces spre virful 
Ciucaş, cele dinspre sud. De 
preferinţă: satul Cheia-Cabana, 
M. Roşu - Cabana, Ciucaş — vf. 
Ciucaş. Extrem de puțini sint 
insă aceia care au ajuns pe vf. 
Ciucaş venind dinspre Braşov — 
Zizin, pe traseul: Poiana Del- 
ghiului — Plaiul Domnesc — vf. 
Ciucaş. Și aceasta din două mo- 
tive: — dificultatea traseului şi 
lipsa unei cabane, a unui mic 
refugiu, absolut necesar, întru- 
cit turiştii nu pot acoperi într-o 
zi distanța Braşov — Zizin — Po- 
iana Delghiului. 

lată cauza pentru care unul din 
cele mai extraordinare trasee din 
masiv, care oferă spectacolul 
abruptului nord-vestic (asemă- 
nător abruptului estic al! Pietre: 
Craiului) nu poate fi admirat de 
turistul începător, timid, temă- 
tor de locuri de care nu a auzit! 


ANDREI VÂRLAN 
elev clasa a IX-a, 
Liceul Spiru Haret — 
București 


P.S. 

Rog a păstra harta pe care 
v-am trimis-o și fotografiile ca 
semn al prețuirii de care vă bucu- 
rați din partea mea. Rog a arăta 
harta şi unor cunoscători pentru 
a vedea dacă noile detalii şi mo- 
dificări aduse sint corecte. 


DIN PARTEA REDACŢIEI 


Dind curs dorinţei elevului 
Andrei Vârlan, redacția noastră 
a solicitat opinia tovarăşului 
|. lonescu Dunăreanu — unul 
dintre cei mai competenți autori 
de literatură turistică. Domnia 
sa ne-a declarat: «Este cea 
mai completă hartă a Ciuca- 
şului realizată pină în pre- 
zent! Am rămas entuziasmat 
de maturitatea de gindire a 
autorului și de dinamismul 
pasiunii sale pentru drume- 
ţia de munte!» Ca urmare a 
acestor aprecieri, am consi- 
derat că va fi folositor tuturor 
să publicăm o hartă a masivului 
Ciucaş, executată după schița 
elevului vârlan (pag. 25) 

PUNCT DE PLECARE 


ȘI DE SOSIRE, 
STAȚIUNEA CHEIA 

CIRCUITUL 1: Cheia -v. Be- 
rii - Pasul Bratocea - Mt. Bra- 
tocea - vi. Ciucaş 1959 m - 
v. Berii - Cheia. 

Circuitul permite atingerea 
celui mai înalt virf din Ciucaș 
şi cunoaşterea uneia dintre fru- 
moasele zone inalte ale masi- 
vului. Durata: 8-9 ore. Marcaje: 
bandă albastră, cruce albastră. 

CIRCUITUL 2: Cheia - Ca- 
bana M. Roșu 1 260 m - Cul- 
mea lropșoarele - Zăganul - 
Cheia. 

Circuitul poartă turistul pe 
cea mai stincoasă creastă a 
masivului, cu punctul de maxi- 
mă altitudine la 1882 m. Tra- 
seul este destul de dificil. Du- 
rata: circa 7 ore. Marcaje: bandă 
galbenă, triunghi roșu, bandă 


roşie. 

CIRCUITUL 3: Cheia - Po- 
iana Stînii - Valea Stinii -— 
Cabana Ciucaș -— v. Berii — 
Cheia. 

Traseul trece prin locuri 
foarte puţin umbiate, dar pline 
de frumuseți. Punctul cel mai 
interesant îl constituie: Cheile 
Stinii, lungi și foarte inguste. 
Traseul prezintă dificultăți la 
orientare în citeva locuri. Du- 
rata: circa 9-10 ore. Marcaje: 
bandă albastră și cruce albastră. 


«Mina Dracului» din 
masivul Ciucaş 


Foto: NAE POPESCU 


ÎNTORSURA BUZĂULUI 

CAB. RENTEA 


Harta masivului Ciucaș executată după 
schița elevului ANDREI VÎRLAN 


Surpriza anului: după 23 aprilie, vom 
face plaiă la mare! 


N. TOPOR: 


$ CRUGUL 
SAU UMBLAREA VREMII 
ÎN LUNA APRILIE 
PE ULTIMII... 2151 ANI 


În lumea antică, luna aprilie începea cînd constelația Pleiadelor 
răsărea seara, iar cea a Scorpionului apunea dimineața; aceasta 
constituia și un semn că încep furtunile cu nori mari și groși ziua. 
La 1 aprilie, romanii, în deosebi femeile, sărbătoreau pe zeița Venus, 
căreia i se spunea cu această ocazie «Fortuna virilis» 


În decursul ultimelor milenii, luna aprilie, 
în urma încălzirii Polului Nord; a instalat 
deasupra Europei un climat temperat. Unele 
răbufniri către sud ale aerului polar au fost 
totdeauna păgubitoare, pentru că surprin- 
deau vegetaţia în prima fază a dezvoltării. 
Se găsesc consemnate și multe fenomene 
anormale, care s-au produs în această lună. 
sprindem din vechi scrieri şi din cronici 

«În anul 179 î.e.n. se produce între 26 
şi 28 aprilie o furtună nemaipomenită, care 
face mari stricăciuni în toată Roma. În 
Tracia, în munţii Danuca, bastarnii, plecați 
pentru a prăda, sint alungaţi de această 
furtună, amestecată cu ploaie și piatră extra- 
ordinară». i 

«În anul 363, la 7 aprilie, armata lui 
lulian Apostatul este lovită de o mare vijelie 
cu virtejuri foarte puternice pe malul Eu- 
fratului, unde mor mulți ostași». 

«În aprilie 1228 din cauza timpului foarte 
călduros a început secerișul, iar în 1246, 
la 25 aprilie, cade o zăpadă mare cu frig 
puternic în toată Europa, pricinuind pagube 
enorme», Y 

«La 20 aprilie 1359 catedrala din Siena 
este lovită de un trăsnet și fiind slujbă au 
murit multe persoane. După trei zile de la 
acest tragic eveniment, un ger năpustit 
asupra Europei distruge toate viile». 

«La 10 aprilie 1446 o vijelie extraordi- 
nară, cu frig şi căderi mari de zăpadă, se pro- 
duce în centrul şi vestul Europei, apele 
Mării Nordului năvălesc pe continent în- 
ghiţind 16 localități cu oameni cu tot». 

«La 26 aprilie 1593 o furtună cu trăsnete 
aprinde şi arde toată Cetatea Brașovului». 

«La 11 aprilie 1667, în plină zi, apare pe 
cerul Brașovului o stea foarte strălucitoare, 
iar după 6 zile începe să ningă și să fie frig ». 

«În aprilie 1669 a fost o secetă grozavă 
în toată Transilvania, că pămîntul a ajuns 
tare ca fierul». 

«În aprilie 1700 a fost o zăpadă de patru 
coţi, care a speriat lumea și care a distrus 
toată vegetaţia în Transilvania de a trebuit 
să se ducă griu din Valahia». 

În ultimii 120 de ani, cea mai rece lună 

aprilie a fost în 1864 pentru jumătatea de 
nord a ţării şi în 1893 pentru sudul teritoriu- 
lui, iar cea mai călduroasă lună aprilie a fost 
în 1934 în Transilvania și 1950 în Cimpia 
Dunării. Cea mai ridicată temperatură din 
această lună s-a înregistrat la Alexandria 
(34,9%), iar cea mai scăzută la Vf. Omul 
(—26,1”). 


APRILIE '72 VA ÎNCEPE CU UN 
TIMP CĂLDUROS dar vintos din cauza 
unui front de ploi ce va traversa ţara în 
zilele de 3—A, cind se vor semnala, pe lingă 
ploi și averse de ninsoare, descărcări elec- 
trice și rafale ale vintului de nord. Trecerea 
acestui front de aer rece va determina și o 
scădere a temperaturii. Din 5 aprilie, vre- 
mea se va încălzi din nou, cerul va deveni 
variabil. Intre 7 şi 12 aprilie timpul va fi 
nestatornic, cu înnorări accentuate în 
unele zile, cu ploi slabe și locale care vor fi 
însoțite, unele, de fenomene electrice, iar 
altele se vor transforma în căderi de nin- 
soare. Acestea vor fi și ultimele ninsori 
ale iernii. Temperatura va scădea apreciabil, 
după 10 aprilie, cind în Transilvania și 
Moldova se vor produce noaptea îngheț 
și brumă. 

Începînd din 13 și pînă în 21 aprilie, 
timpul va fi în general frumos și se va în- 
călzi în toată ţara. Cerul va fi variabil mai 
mult însorit, cu unele înnorări mai pronun- 
ţate între 17—19 și 21 aprilie, cînd vor cădea 
ploi slabe și locale, precedate de intensifi- 
cări ale vintului. 

Între 22 și 26 aprilie, vremea va lua 
caracter tropical din cauză unui val de aer 
cald, care va urca temperatura la peste 
30* în cea mai mare parte a țării. După aceste 
călduri excepționale va urma, pină la sfir- 
șitul lunii, un timp ploios, cu temperatura 
în scădere simțitoare. 

In concluzie, luna aprilie va fi favora- 
bilă turismului pe tot parcursul ei. După 
23 aprilie se va putea face plajă pe litoral. 
In zona alpină a Carpaţilor, perioada declan- 
şării avalanșelor se va prelungi pină la 
22 aprilie, dată după care zăpada se va topi 
şi evapora aproape integral. 

2.IV — În această zi din anul 1819 s-a 
născut în comuna Bolintinul din 
vale (jud. Ilfov) poetul și proza- 
torul Dimitrie Bolintineanu, un 
deschizător de drumuri în memo- 
rialistica românească de călătorii. 
Însemnările sale atit din străină- 
tate, cit și din țară, ce se remarcă 
prin noutatea şi pitorescul des- 
crierilor, constituie şi astăzi o 
lectură antrenantă. 

13.1V — S-a născut la Birlad (1886) picto- 

rul, graficianul și publicistul Nico- 

lae Tonitza. Cele mai valoroase 
tablouri — inspirate din conse- 
cințele tragice ale primului război 


LA AGNITA, 


mondial («Coadă la piine», 
«Femei sărace» etc.), din obser- 
varea psihologiei copilului («Fata 
pădurarului» etc.), peisajul dobro- 
gean, marin și al periferiilor de 
oraş — pot fi admirate la Muzeul 
de Artă al Republicii Socialiste 
România, «Muzeul Zambaccian» 
din București, Muzeul Brukenthal 
din Sibiu, muzeele de artă din 
Cluj, Constanţa, Craiova, laşi, 
Ploiești și Tg. Mureș etc., precum 
și la Muzeul sătesc din Topalu. 
N. Tonitza este și autorul picturii 
interioare a bisericii de la Schitul 
Durău. 


DE ZIUA 


„urțelilor" 


La Agnita, orășelul de pe valea Hirtiba- 
ciului, există o asemenea zi, cînd oamenii 
îmbracă straie bizare, își acoperă fețele cu 
măști, petrecind într-un carnaval original 
și plin de prospețime, cînd străzile şi casele 
îşi schimbă incredibil înfățișarea, devenind 
părtașe la serbarea «urțelilor». Totul se 
petrece într-o duminică — la sfirşit de 
ianuarie sau la începutul lui februarie — 
cînd locuitorii Agnitei dau viaţă unei tra- 
diții străvechi. Dacă întrebi pe vreunul din- 
tre ei despre originile acestui obicei săsesc, 
îți va povesti, poate, legenda despre fru- 
moasa Ursula, care s-a mascat cîndva la fel, 
pentru a-i speria şi a-i pune pe fugă pe 
turcii ajunși sub zidurile cetății. Poate că 
de-aici vine şi numele serbării; nimeni nu 
mai știe exact. Unii sint chiar de părere că 
termenul săsesc ar avea corespondent în 
românescul «ursari», justificat de partici- 
parea acestora la programul de carnaval. 
Obiceiul, care seamănă pe alocuri cu o 
datină moldovenească sau cu o sărbătoare 
tradiţională din Slovacia ori de pe malurile 
Vistulei, are ecouri mai îndepărtate, prin 
părţile Rinului, fiind probabil adus de colo- 
niştii germani încă din secolul al XII-lea. 


Pregătirile încep cu multe zile în urmă: 
din lăzi străvechi se scot costumele la aer, 
se împletesc din nou cozile lungi ale măştilor, 
se verifică tălăngile, este încercat pocnetul 
biciului. Astea-s de fapt treburile bărbaţilor, 
pentru că femeile au de făcut o aprovizio- 
nare ca la Anul Nou, cu varză, slănină, ouă, 
ulei, făină... De «urțeli» e o zi lungă, cînd 
se cutreieră străzile, se joacă şi se aleargă 
din zori pînă la căderea nopții. Gospodinele 
ştiu ce poftă de mincare provoacă o ase- 
menea zi. Numai sarmalele și gogoșile o pot 
potoli. Şi-apoi mai sînt și oaspeții, pentru 
că în ziua «urțelilor» vin, fără să se anunţe, 
sumedenie de rude şi prieteni de prin 
orașele și satele Transilvaniei şi chiar mai de 
departe, din Bucureşti, de pildă. Se spune 
că în această zi agnitenii trag acasă precum 
capra la varză. Şi varză este din belșug, 
fiindcă a fiert în oalele uriașe cu sarmale... 

Un autocar cu turiști străini aflați la 
Poiana Brașov reușește să se mai strecoare 
prin mulțime. Apoi, strada gării, care dă 
în șoseaua Făgărașilor, se umple de coloana 
participanților. «Urţelii» vin primii. «in- 
fricoșați», curioșii se retrag spre marginea 
drumului. Peste 300 de oameni cu măști, 

15.IV — S-au scurs din caerul vremii 
325 de ani de cind a inchis ochii 
marele cronicar umanist moldo- 
vean Grigore Ureche, primul care 
a afirmat în scris ideea originii 
latine a poporului nostru, precum 
şi ideea unității naționale a româ- 
nilor, «Letopisețul Ţării Moldovei» 
fiind— după cum se știe — izvorul 
de inspirație pentru multe capo- 
dopere literare. Mormintul mare- 
lui cărturar se află la mănăstirea 
Bistrița (jud. Neamţ) în cripta 
«făcută din porunca lui Nestor 
Ureche». 

19.1V — Se împlinesc 125 de ani de la 


naşterea lui Calistrat Hogaș 
(Tecuci, 1847), înzestratul rapsod 
al trumusetilor patriei. Principa- 
lele scrieri, reunite în «Amintiri 
dintr-o călătorie» și «ln munții 
Neamțului», apărute în 1914 şi 
respectiv 1921, constituie şi astăzi 
admirabile invitații la drumeție, 
statornice chemări la cunoaşte- 
rea nenumăratelor peisaje ale pă- 
miîntului românesc. Momente din 
viața de profesor și de peregrin 
sînt evocate de diferitele docu- 
mente, manuscrise și obiecte per- 
sonale ale  scriitorului-drumeț 
păstrate la Muzeul memorial 


«Calistrat Hogas» din Piatra 
Neamt al cărui custode este fiica 
scriitorului. 

22.1V. — Acum 72 de ani, a încetat din 
viață la Ghergani, cu puțin timp 
înainte de a împlini 81 de ani, omul 
politic, economistul şi scriitorul 
lon Ghica, maestru al prozei me- 
morialistice româneşti. Autorul 
celebrelor «Convorbiri econo- 
mice» ne oferă admirabile pagini 
despre Bucureștiul din ultimele 
decenii ale veacului al XVIll-lea 
şi pînă în a doua jumătate a 
secolului al XIX-lea. 


înşirați în coloane, deschid șirul manifestă- 
rilor. Franjurile negre cusute peste îmbrăcă- 
mintea albă, măștile confecționate cu lux 
de imaginaţie, cozile lungi înzorzonate 
cu panglici dau intregului alai un aspect 
de un deosebit pitoresc. Talăngile, prinse 
de costumele «urţelilor» zăngăne cumplit, 
ţinînd isonul pocniturilor și şuierelor ascu- 
ţite de bici într-o zarvă de nedescris. Prin 
culoarul viu de oameni își face apariţia 
căpitanul de paradă, apoi reprezentanții 
breslelor. Cea mai numeroasă, a cismarilor, 
cu vechea ladă de breaslă (azi piesă de muzeu) 
cu steagurile şi simbolurile ei, trece prima. 
li urmează croitorii, cu căluțui și măscăriciul, 
dogarii, cu vestitul lor învirtitor de cercuri, 
cojocarii, cu o splendidă coroană din vulpi 
împăiate și un urs mergînd în două labe, 
curelarii, cu un căluț de lemn înhămat. 
Fanfara cîntă un marş, în timp ce coloana 
ajunge în fața Consiliului popular. Citeva 
saluturi din partea «urțelilor», cărora le 
răspunde, tot printr-un salut, primarul, 
după care spectacolul poate să înceapă. 
Măscăriciul se învirte teatral în jurul călu- 
tului, ursarul își prezintă ursul, Rudolf 
Henning îşi prezintă numărul de virtuozi- 
tate, așezind șase pahare pline în cercul 
său, pe care le învirte în opturi îndrăzneţe 
în jos, în sus, deasupra capului. Bineînţeles 
că nu cade nici unul, ca pină la urmă să 
poată fi oferite în aplauzele frenetice ale 
mulțimii, primarului şi oaspeţilor de onoare. 

Cu aceasta se termină prima parte a 
serbării, cea oficială. De-abia acum încep 
adevăratele distracții. 

Toată după-amiaza, Agnita va continua 
să răsune de «împușcături» şi «zăngănituri». 
«Urţelii» împărțiți în grupe mai mici, a- 
leargă pe străzi; te prind cu biciul, te dan- 
sează, iți oteră gogoşi; te invita in case unde 
scaunele sînt așezate cu spătarul spre masă, 
la vestitele sarmale săsești mari cit un pumn 
de copil, la gogoși și vin și... fug mai departe. 

In Agnita, localitate cu vechi tradiții 
meșteșugărești, s-au contopit mai multe 
obiceiuri — izgonirea iernii, a răului și a 
necinstei, mutarea lăzii de breaslă de la 
maistrul vechi la cel nou ales și altele, într-o 
formă cu totul originală în ţara noastră. 
lar agnitenii fac totul ca obiceiurile lor să nu 
fie date uitării. 


CHRISTA RICHTER 


TURISM 
LA DATE 
FIXE 
«DRUŞTELE» 


În prima duminică a lunii aprilie la Birsa 
(jud. Arad), în apropiere de Gurahonţ, 
pe valea Crișului Alb, are loc sărbătoarea 
«Druștele» sau «Drușcelele», o tradiție 
a femeilor de aici moştenită «de la mamele 
noastre și ele de la mamele lor», după cum 
spun localnicele. Reuniunea femeilor are 
loc la «Căminul cultural» și durează de la 
amiază pină la miezul nopții, bărbaţii fiind 
primiți numai ca spectatori. În sunetele 
orchestrei satului, denumită aici «stabul», 
serbarea începe cu o sirbă, femeile ţi- 
nindu-se de mină în șir. Apoi se cîntă şi 
se joacă în acelaşi timp. indeosebi «Cu 
mezdrita, cu mezdreaua»; se spun versuri 
despre femei și se fac «uituri», adică 
strigături. 


ÎN SATUL CU CELE MAI 
FRUMOASE FEMEI. 


La Sălişte (jud. Sibiu), vestit și pentru 
frumusețea sobra a portului femeiesc în 
alb (iile şi fustele largi) şi în negru (ca- 
trințele şi legătura de cap), este zi de tirg în 
fiecare luni la care-și aau intilnire și meş- 
teri artizani din satele apropiate. Aici — la 
poalele munţilor Cindrel — se aduc spre 
vinzare piese de port popular, precum și 
cojoace și marame artistic «alese», mobi- 
lier popular pictat din Rășinari — unul 
dintre cele mai mari centre de asemenea 
pictură, care se deosebește prin fineţea 
desenului si coloritului — vase de pămint 
ars şi smălțuit, împodobite cu multă tan- 
tezie, în culori vii, precum și mobilier 
îndeobşte nepictat, furci de tors și bite 
ciobănești trumos împodobite cu crestă- 
turi, acestea din urmă produse ale mește- 
nlor din Tilişca . 

În partea de «tirg» a Săliștei pot fi 
admirate gospodării de zid, închise de 
porţi înalte, cu acoperișul în două ape, 
înşirate una lingă alta de-a lungul ulițelor, 
avînd fațadele vopsite în culori pastelate 
(albastru, verde, portocaliu), cu timpane 
impodobite cu stucaturi albe; pe celelalte 
ulițe, cele mai multe case sint din birne, 
pe socluri înalte de piatră, cu ferestrele 
cu chenare de tencuială văruită. 


LÎNGĂ CHEILE BICAZULUI... 


La Bicazul-ardelean (jud. Neamţ), aflat 
la intrarea în Cheile Bicazului, cele mai 
frumoase «chei» din țara noastră, — 
dincolo de care se află lacul și stațiunea 
climaterică Lacul-Roșu — străjuite de 
trumoasa stincă Piatra Altarului, are loc 
în fiecare vineri un tradițional tirg săptă- 
minal, la care iau parte locuitorii satelor 
de pe amindouă versantele Carpaţilor 
răsăriteni. Acest tirg prilejuiește o pito- 
rească intilnire de porturi și un schimb de 
produse și de lucrări de artă populară, 
țesături lucrate în imprejurimi și olărie 
adusă de la Corund (jud. Harghita) și de 
la Dolhești (jud. Neamţ). 

VĂ PUTEŢI CONFECȚIONA SINGURI: 


rucsacul ideal 


Pină ce va afla cineva metoda 
de a-l face să umble singur, afir- 
măm deocamdată că inventivita- 
tea turiştilor şi a industriei de 
articole pentru sport, au contri- 
buit foarte mult în ultimii ani la 
modernizarea acestui străvechi 
tovarăș de drum. 

Purtam într-o vreme cu stoi- 
cism ranița simplu croită, pătra- 
tă, cînd dezumflată peste fundul 
pantalonilor, cînd îndesată pînă 
la refuz, lipită de spinare ao 
ventuză umedă, sau înghiontin- 


du-te în coaste cu tăria vreunui 
obiect prost așezat. 

Am salutat apoi apariția ca- 
drului metalic exterior, cu avan- 
taje certe, dar gata oricînd să se 
agațe în tren şi autobuz, ori să-ți 
dăruiască vinătăi la căzăturile pe 
schiuri. Acest cadru rigid cedea- 
ză locul armăturii elastice inte- 
rioare, compusă din benzi de 
lemn, oțel, sau material plastic, 
iar sumedenia modelelor prac- 
tice existente astăzi în inventarul 
turistic de pretutindeni consti- 
tuie suficiente surse de inspiraţie, 
dacă am hotărit să ne confecțio- 
'năm singuri un rucsac, după gus- 
tul și intenţiile proprii. 


Ca turişti, s-ar putea chiar să 
ne trebuiască două: unul foarte 
încăpător şi rezistent la drumuri 
lungi cu bagaj greu, altul mic și 
uşor, pentru cățărare. 


Deși condițiile diferă, princi- 
piul rămine același: cu cit cen- 
trul de greutate al sarcinii este 
mai depărtat de corp, mersul 


nostru devine mai încovoiat și 
obositor. Invers, cu cît aceeași 
greutate este plasată mai aproape 
de umeri, poziția corpului devi- 
ne mai dreaptă, iar efortul fizic 
se reduce. in felul acesta cară 
brutarul sacul cu făină, geamgiul 
ambulant își poartă cadrul de 
lemn încărcat cu geamuri, iar 
vestiții «șerpași» transportă sar- 
cini impresionante, pe drumuri- 
le de mare altitudine. 

Așadar, ranița noastră trebuie 
să fie plată și înaltă, nu mărunţică. 


În privința materialelor, ţesă- 
tura «supranyi» foarte rezisten- 
tă, bretelele din «minyi», fun- 
dul din nylon sau «cordoual», 
au început să înlocuiască pinza 
de prelată, pielea și curelele. 

Alegiînd, desigur, materialele 
posibil de procurat, trebuie să 
contăm, mai ales, pe îndemina- 
rea și conştiinciozitatea cu care 
le vom prelucra. Importantă este, 
în primul rînd, stabilirea mărimii 
sacului propriu-zis, ale cărui di- 
mensiuni se aleg de regulă între 
următoarele limite: înălțimea 
45—55 cm și fund dreptunghiular 
cu laturi 30—35 cm/12—18 cm, 
iar secțiunea crescînd ușor de la 
bază către marginea de sus. 

Pentru a obține forma brută 
din fig. 2, vom xonfecționa în 
prealabil părțile componente, o- 
rientindu-ne după următorul 
exemplu: 

decupăm din pinză și din 
piele forma dreptunghiulară cu 
două colțuri rotunjite a fundului, 
suprapunem aceste două piese 


și le lipim cu un adeziv potrivit 
(fig. 1 a): 

croim spatele din pinză, di- 
mensiuni 49/32 cm; îndoim mar- 
ginea superioară  trăgind-o la 
mașină ca în fig. 1 b; tăiem din 
piele o bandă 8/32 cm, o coasem 
în poziția indicată, o îndoim în 
jos peste cusătură, o ciocănim 
pentru a rămine în această po- 
ziţie, apoi o lipim de asemenea 
cu adeziv; 

croim partea laterală a ra- 
niţei, cu dimensiunile menite să 
asigure rucsacului un interior 
lărgit la partea superioară, pro- 
cedind în continuare ca mai sus 
(fiz. 1 0); 

asamblăm cele trei părți ca 
în fig. 1 d, astfel că viitorul sac 
va arăta deocamdată «pe dos»; 
tragem la mașină fundul de jur 
împrejur, precum și laturile; în- 
torcîndu-l «pe față» toate cusă- 
turile vor rămine ascunse, iar 
sacul (fig. 2) este gata pentru ai 
se adăuga accesoriile: curele, ca- 
tarame, capse pentru șiret, capac, 
copiind oricare model la înde- 
mînă. 

Vom acorda atenţie deosebită 
prinderii curelelor pentru umeri 
și de asemenea, capacului, lung 
și ceva mai lat decit interiorul 
cu 4—6 cm. 

Pe traseele de cățărare, alpi- 
niștii preferă modele foarte u- 
şoare (0,6—0,9 kg), fără buzunare 
exterioare și fără armătură. A- 
dăugind un cîrlig «Fiffi» din tablă 
2 mm grosime, rucsacul poate fi 
agăţat la piton, ori manevrat cu 
coarda în cursul ascensiunii (fig. 3) 
bucla de piele și curelușa su- 
plimentară rezolvă în modul 
cel mai simplu prinderea piole- 
tului. 

Drumurile lungi cu bagaje vo- 
luminoase, necesită rucsac co- 
respunzător, prezentind mai mul- 
te posibilități de transport, deci 
aproape dublu ca greutate. Ale- 
gind modelul convenabil (fig. 4-7), 
vom căuta desigur să-l com- 
pletăm prin realizarea a nume- 
roase idei practice, bunăoară: 
capac cu buzunar și fermoar ex- 
terior sau interior; 

buzunare laterale mari, ușor 
demontabile din curele cu cata- 
rame, ori cusute numai pe două 
laturi, formînd astfel două tune- 
luri pentru introducerea şi por- 
tul schiurilor în poziţie verticală; 

armătură elastică interioară; 

spate căptușit cu burete sin- 
tetic; 

accesorii pentru fixarea piole- 
tului, colțarilor și schiurilor; 

curele dublate cu pisiă dințată 
pe margini, ceea ce reduce sen- 
zaţia de apăsare a umerilor; 

şireturi laterale pentru modi- 
ficarea volumutui; i 

formă semitelescopită, obținu- 
tă printr-o prelungire a pinzei, 
care, extrasă din interiorul sa- 
cului, permite o apreciabilă creș- 
tere de volum, iar în bivuac oferă 
o protejare eficace a picioarelor 


impotriva frigului (în acest caz, 
capacul trebuie să fie deplasabil 
după nevoie, pe curele cu lungi- 
me suficientă). 

Probabil că nu vom reuşi să 
cumulăm în rucsacul nostru toa- 
te inovațiile posibile. Cu sigu- 
ranță însă, vom cheltui fantezie, 


FOTO AMATOR 


perseverență și multă plăcere 
pentru lucrul manual, obținind 
în schimb unul dintre cele mai 
necesare obiecte din echipamen- 
tul bunului turist. 

Spor la lucru și... reuşită! 


ing. IOAN COMAN 


Film pancromatic de 17—18 DIN (Deutsche Industrie Normen). 
Datele sint pentru fotografieri fără filtru. 

Viteza de obturare 1/50 (1/60) secundă. 

Timpul favorabil! de fotografiere între orele 9—15. Se vor utiliza 


următoarele diafragme: 


Cer senin Soare slab Cer acoperit 


— În munți, peisaje largi 11 


— Peisaje cu prim planuri 
— Arhitectură, scene de 


stradă 5,6 
— Portrete în aer liber 5,6 4 2,8 
Celor ce doresc să imortalizeze pe peliculă florile primăverii, 


5,6 


5,6 4 
4 2,8 


le recomandăm, în primul rind, să aibă în vedere compoziţia ima- 
ginii şi, foarte important,redarea fidelă a culorilor. 
Compoziționai, este de preferat să fotografiem, în prim plan, 
citeva flori sau o ramură înflorită, pe un fond neutru, decit un hec- 
tar de flori! Deci, să ne apropiem cit mai mult de subiect, la mai 


puțin de 1 m. 


La distanță de circa 1/2 m întrebuințăm lentile adiționale (pro- 
xare) de 1—2 sau 3 dioptrii; acestea ne permit o apropiere de subiect 


pină la 30—35 cm. 


Timpul de expunere va fi dublu sau triplu față de cel obișnuit 


peisaje. 


Se recomandă un filtru galben care va ajuta filmul nostru pan- 
cromatic la o redare corectă a culorilor naturii. 


MIRCEA BOB IEREMIA 

dialog cu 
titorii 

Monumentul turismului 


cît mai grabnic în drepturile lui! 


În primul număr al revistei noastre, la rubrica «Unicate», am consemnat 
existența singurului monument dedicat turismului din ţara noastră. 

lată ce ne scrie, legat de aceasta, cititorul EUGEN DVORAC, de la Fabrica 
de Sticlă Tomești: «Cunosc monumentul încă de pe vremea cind, impunător, 
apărea în inima pădurii de brazi (vezi fotografia 1, făcută prin anii 1963—1964). 
Astăzi, el este — ca să spun așa — victima unui act de impietate comis de 
Ocolul silvic Rusca Montană, care a găsit de cuviință să construiască o cabană 
forestieră (în prezent părăsită) chiar lîngă monument (vezi foto 2).» 

N.B. Publicind aceste rinduri, redacția noastră cere Consiliului judeţean 
Caraş-Severin să repună cit mai grabnic monumentul în drepturile lui. 


Pe adresa organizatorilor de turism 


IOAN REZBEA (Timișoara) PROPUNE: 
EXCURSII DE 3—12 ZILE ÎN CAPITALA ȚĂRII 


«În timpul acestor excursii, de mai lungă durată, vizitatorii Capitalei 
ar putea efectua un bogat program turistic, cuprinzind vizitări de muzee, 
case memoriale, cartiere noi, participări la manifestații cultural-sportive, 
zboruri de agrement și chiar excursii în zonele pitorești din vecinătatea 
Bucureștiului. 

Pentru ca astfel de excursii să poată fi accesibile unei cît mai largi cate- 
gorii de turişti, recomand ca perioadă optimă de organizare lunile de vară 
(devine posibilă cazarea turiştilor în cămine studențești și asigurarea meselor 
la cantinele acestor cămine). Participanţilor ar urma să li se acorde aceeași 
reducere de 50%, la prețul biletelor de tren, de care se beneficiază în cazul 
plecărilor în stațiuni de odihnă.» 


TABERE, CU O DURATĂ DE 14 ZILE, PENTRU CEI 
CE ÎNVAȚĂ LIMBI STRĂINE 


«Mă refer la persoanele care au depășit faza de început a însușirii unei 
limbi străine de circulație mondială și care doresc să-și adincească — prin 
conversație — aceste cunoștințe. Tabăra (organizată într-o stațiune de odihnă, 
la o cabană etc.) ar urma să fie încredințată unui ghid — profesor — recrutat 
din rîndul cadrelor didactice, care ar veghea, fireşte, la calitatea conversației.» 


__ VOIAJ DE NUNTĂ PRIN 0O.J.T. 


«Cred că fiecare oficiu de turism ar putea organiza, la cerere, voiaje 
de nuntă în cele mai frymoase locuri ale țării. Tinerii căsătoriţi ar beneficia, 
bineînțeles, de prioritate în obținerea celor mai bune servicii și mă refer — 
mai ales — la condițiile de cazare.» , 


75 de ani în slujba turismului 


Salutind apariţia revistei și exprimîndu-și dorința de a se înscrie în rîndul 
colaboratorilor noștri, turistul nonagenar TEODOR ROMULUS POPESCU- 
ŞOIMU ne-a trimis și alăturata fotografie: Domnia sa, împreună cu soţia, 
în munţii Gurghiului. 

În completarea acestei sumare explicații, aducem amănuntul că Romulus 
Popescu-Şoimu practică turismul de 75 de ani (în anul 1898, la vîrsta de 15 ani, 
urca singur Negoiul, pe poteci necunoscute și fără călăuză!) palmaresul de 
acțiuni şi inițiative cu care a contribuit la dezvoltarea mişcării noastre turis- 
tice oferind un model demn de urmat. «De mic copil — ne mărturisește în 
scrisoare — am început să cutreier munţii noştri Carpaţi, care mă cunosc, 
potecuță cu potecuță, și pe care, la rîndu-mi, i-am făcut cunoscuți prin publi- 
cații şi conferințe, prin organizarea de excursii de masă, prin expoziții și 
filme. 


Prima tabără studențească de alpinism 


Iniţiativa aparține Clubului sportiv Universitar |.P.G.G. — secția alpi- 
pism — care a organizat, la Bușteni, o tabără alpină pentru studenții din anii 
| — 1. Au participat 30 de studenți din diferite institute de învățămînt supe- 
rior din București, majoritatea începători în practicarea alpinismului, condu- 
cerea fiind asigurată de 4 alpiniști cu vechi «state» în activitatea clubului 
I.P.G.G. 

Traseele parcurse în cele 5 zile de tabără pot stirni invidie chiar și unor 
alpiniști mai vechi. Este vorba de Valea Gălbinele (firul principal și secundar), 
Valea Coștila, Valea Morarului, Valea Cerbului și Valea Ripa Zăpezii (din 
abruptul nordic al Morarului). ă 

Excelentă şcoală pentru tinerii studenți care doresc să se inițieze în 
practicarea alpinismului, tabăra de la Buşteni se înscrie pe linia unei pre- 
ocupări constante a Clubului sportiv Universitar — |.P.G.G.: ALPINISMUL 
— SPORT DE MASĂ! N. ANGHELIDE 


Un prilej tradițional de întîlnire: excursia! 


Elevii celor 3 clase a Xl-a de 
la secția serală a liceului «Mihai 
Viteazu» din Turda învață în 
ture, şi, ca atare, n-au cum să 
se întilnească unii cu alții. Există 


excursii comune de 2 zile, pen- 
tru a vizita monumente istorice 
și case memoriale, pentru a călă- 
tori pe urmele Vitoriei Lipan 
sau pentru a asculta, o lecție de 


istorie din acea carte vie a Cim- 


o singură împrejurare, devenită 
piei Libertăţii de la Blaj. 


pentru toți, tradițională: 
excursia! Se întîlnesc, o dată pe 


trimestru, în cadrul unei Prof. VALENTIN VIŞINESCU 


Înscrieţi în agenda dumneavoastră 
noul hotel turistic: „VALEA DE PEŞTI“ 


Lu : a si 


Cel care vi-l recomandă, cu toată căldura, este însuși dirigintele construcţiei. 
«Am supravegheat hotelul «Valea de peşti» de la primele începuturi ale urzirii sale — 
ne scrie tovarășul A. SIMIONESCU. Acum, cind construcţia se apropie de sfirșit, 
mă consider dator să contribui la lansarea ei în circuitul turistic, fiindcă — sub- 
liniază autorul scrisorii — «Valea de Peşti» este nu numai un unicat al arhitec- 
turii i moderne, dar şi un loc optim de popas şi odihnă. Noua construcţie, 
amplasată în valea Jiului românesc, «pe un picior de ploi» al muntelui Vilcan, 
se află la o altitudine de peste 900 m, accesul fiind asigurat pe drumul naţional 
Petroșani — Cimpu lui Neag (drum în curs de modernizare și asfaltare). Alte 
drumuri de legătură permit vizitarea unora dintre cele mai valoroase puncte şi 
obiective turistice ale zonei: cabanele Buta, Straja-Paring, lacul glacial Bucura, 
din Retezat, peșterile Topliţa, Aluna Neagră, Buta-Rostovanul ș.a. Trecind prin 
codrii seculari, un drum forestier conduce spre mormintele voievozilor și spre 
monumentele de artă veche de la Tismana, Bistriţa, Horezu — locuri care păs- 
trează și astăzi insemnate file de căpătii ale istoriei patriei noastre. 

Hotelul are o capacitate de 120 de paturi, un restaurant cu 200 de locuri, 
un bar de zi și un club, fiind prevăzut, de asemenea, cu o platformă de parcare auto 
şi cu multe alte atribute ale confortului modern». 


Ing. C. POPESCU 
(Bucureşti) despre 


Vizitele la muzee 
«Ca vizitator frecvent al Mu- 
zeului de artă feudală din Mo- 
goșoaia, vreau să aduc la cu- 
noştința organizatorilor unele ob- 
servaţii critice, personale, de care 
sper că se va ține seama. lată-le: 
vara sau iarna, muzeul se des- 
chide la ora 11, oră pină la care 
trebuie să-ţi omori timpul cu orice 
— sau să pleci la Snagov şi să 
revii — dacă ești perseverent. 
Am văzut mulți turişti veniţi cu 
copii și trebuind să aştepte la 
ușă, în şosea, fără să aibă un 
scaun sau o bancă pe care să se 
așeze... La ghișeul de la intrare 
se găsesc albume, pliante şi ilus- 
trate cu: Cozia, Băile Felix, Mă- 
năstirea Neamţ etc. Numai despre 
ia — nimic. Am cumpărat, 
în schimb, la Oradea, o cutie cu 
diapozitive «MOGOȘOAIA» — de 
la mărfuri devalorizate, cu «5 lei»! 
Există şi un ghid, (din auzite) 
pe care nu l-am văzut niciodată. 
Odată mi s-a spus că nu ne poate 
însoți (era ora 11) pentru că aş- 
teaptă un grup ONT. Adevărat, 
grupul a sosit către ora 13, dar 
pină atunci ghidul ar fi avut tim- 
pul material să insoțească și să 
dea explicații celor 2—3 grupuri 
alcătuite ad-hoc.» 


Un colț pentru 
corespondența 
turiștilor 


Dind curs propunerii 
cititorului CORNEL 
MOLNAR, revista noas- 
tră va destina, în fiecare 
lună, un colț special pen- 
tru corespondența tu- 
riștilor. Domnia-sa 
ne-a rugat, totodată să 
publicăm următorul a- 
nunț: 

«Subsemnatul Cornel 
Molnar, pensionar, do- 
resc să corespondez și 
să fac schimb de ilus- 
trate cu turiști pensio- 
nari din întreaga ţară. 
Adresa: Timișoara 13, 
Str. Nepos Nr. 6». 


CU SOȚII CIULLI ÎN... 


ARHIPELAGUL 
MUNȚILOR 
ASCU ŢI ŢI (111) 


e Viclenia negurilor 


e O româncă stabileşte un record 


arctic feminin 


e Misterioase urme pe zăpadă 
e Neașteptatul atac aerian 
e Din nou cu gindul la... Himalaya 


ewtontopen este numele 
N celui mai înalt vîrf din Spitz- 

bergen şi escaladarea lui 
constituie ultima piatră de încer- 
care la capătul itinerarului ales 
de Mihaela și Sorin Ciulli. Străbă- 
tind deșertul alb al insulei pe 

care au debarcat de pe «Steaua 
Nordului» mica expediție româ- 
nească a realizat de fapt o premie- 
ră arctică: Mihaela Ciulii este 
deocamdată singura femeie ce a 
pătruns în înteriorul unor me- 
leaguri considerate inaccesibile 


pentru reprezentantele sexului 
așa zis slab, însă fără îndoială 
frumos. Dar va reuși ea să înscrie 
și recordul de a escalada Newton- 
topen-ul, imens bloc de gheață 
albăstruie ce-și înalță piscul la 
1717 m altitudine? 

Ascensiunea începe şi se des- 
fășoară fără dificultăți deosebite, 
dar după cele mai stricte legi 
ale alpinismului. În gheața solidă, 
colțarii se prind cu toată nădej- 
dea. Desfăcute din borta lor, 
vinturile suflă turbate, amenin- 
țţindu-i pe cei doi temerari la 
cea mai mică neatenție. Voința 
de fier şi experiența lor sînt 
însă la fel de tari și Newtontopen 
cedează metru cu metru din 
înălțimea sa. Vintul le şfichiuie 
fețele, se face tot mai frig şi, 
încet, Încet, chiciura le acoperă 
frunţile, pleoapele, obrajii, băr- 
biile. Escalada nu consemnează 
însă nici o peripeție mai deose- 
bită sau moment de grea cumpă- 
nă, în afară de impresia ce o au, 
la un moment dat, că au ajuns 
pe virf. Dar negurile care-i învă- 
luie nu le îngăduie să vadă împre- 
jur. Experiența marilor altitu- 
dini îi ajută să intuiască viclenia 
negurilor şi, după o scurtă cău- 
tare, descoperă că panta urcă 
din nou. Escalada, deci, continuă! 
În cele din urmă ajung pe piscul 
adevărat ce li se ascunsese pînă 
atunci privirilor. Momentul este 
solemn dar, în bucuria succesu- 
lui, Mihaela şi Sorin nu ignoră 
pericolul eventualei desprinderi 
a cornișei verticale pe care au 
ajuns. Cu mare precauţie, ei 
consemnează recordul feminin 
stabilit la înălțimea celor 1717 m 
ai piscului Newtontopen și Mi- 
haela se lasă fotografiată cu alti- 
metrul în mînă și chipul... acope- 
rit de chiciură! Drept răsplată a 
cutezanței, Mihaela Ciulli des- 
prinde o bucăţică de bazalt foarte 
puțin tocit, a cărei asemănare cu 
unul din fragmentele de rocă 
adusă din Lună de columbii cos- 
mosului este izbitoare căci, ne- 
alterate de agenții atmosferici, 
cristalele ei au o strălucire fas- 
cinantă. Cu acest trofeu la ei, 
Mihaela şi Sorin Ciulli încep apoi 
coborirea și aventura alpină se 
încheie cu o binemeritată odihnă 
în cort. 

ltinerarul întoarcerii, stabilit 
în așa fel încit să-i conducă pe 
țărmul celui de al doilea cap al 
fiordului de unde ar putea ajunge 
pe jos, de-a lungul țărmului, 
la stațiunea minieră Pyramiden, 
se dovedește dificil. Crevase și 
banchize se ivesc mereu, obsta- 
cole adesea primejdioase. Vremea 
se înrăutățește, cețurile îngreu- 
nează drumul. Adversității na- 
turii i se adaugă erorile de pe har- 
tă; din cauza lor, cei doi călători 
polari nu recunosc itinerarul și 
nu mai găsesc locul unde, la duce- 
re, au depozitat proviziile necesa- 
re la întoarcere. Soții Ciulli nu dis- 
peră și pornesc mai departe, hotă- 
rind reducerea rațiilor zilnice. 
Dar, după încă o zi, busola — 
singurul mijloc de orientare ce 
ce le mai rămăsese — nu le mai 
poate fi de niciun folos. Cauza? 
O furtună magnetică! 

În condiţiile tot mai aspre ale 
drumului de înapoiere la țărm, 
înfruntarea cu natura polară de- 


vine din ce în ce mai aprigă. 
Mihaela și Sorin își continuă cu 
tenacitate călătoria... într-o liniş- 
te a neființei şi întinderea înghe- 
ţată pare a fi doar în stăpînirea 
vînturilor și a negurilor. Natura 
se arată în continuare perfidă 
prin capcane și obstacole uneori 
aproape imposibil de trecut, dar 
şi generoasă prin minunățiile ce 
le înfățișează privirilor. Ocolindu- 
le pe primele, admirindu-le pe 
celelalte, Mihaela și Sorin Ciulli 
ajung în centrul platoului unde, 
spre deplina lor uimire,descope- 
ră niște ciudate... urme prin 
zăpadă. Surpriza este mare și 
curiozitatea se contopește cu te- 
merea. Ce vietate hălăduiește 
oare în această lume care li s-a 
arătat pină acum lipsită de viață? 
Cei doi călători le cercetează 
cu atenție. lată! Urmele traver- 
sează o crevasă, dar cu cîtă grijă 
a călcat misterioasa vietate peste 
podul de gheață! Semne de în- 
trebare le frămîntă gîndurile. Sint 

răscolite toate cunoștințele des- 
pre lumea animală a întregii îm- 
părății de gheață. Dar toate pre- 
supunerile rătăcesc în neguri și 
cei doi călători pornesc mai de- 
parte, lăsînd timpul să dezlege 
taina misterioaselor urme. 

Fiecare etapă de marș scurtea- 
ză distanța de țărm și mare le 
este ușurarea cînd în cele din 
urmă, zăresc în miez de noapte 
capătul ghețarului ce trebuie co- 
borit. 

— Dacă nu reușeam să ne 
orientăm, precizează Sorin Ciulli, 
am fi deviat drumul de întoarcere 
suficient ca să ajungem într-un 
fiord din dreapta unde ni s-a 
spus că niciodată un căpitan de 
vas nu s-ar fi aventurat din cauza 
ghețurilor. În stînga am fi pătruns 
pe un ghețar extrem de abrupt 
şi nu știu cum ne-am fi descurcat. 

Remarca lui Sorin Ciulli îmi 
amintește de relatarea predece- 
sorului său Bazil Assan, primul 
român ce a debarcat în Spitz- 


bergen, care în descrierea unui 
fiord ce pătrunde adînc în insulă, 
străjuit de piscuri înalte, vorbeș- 
te despre un asemenea ghețar. 
Fruntea-i semeață cade abrupt 
în apele fiordului, întocmai unui 
-masiv de gheață albăstruie și 
strălucitoare, iar din baza-i roasă 
de mişcările perpetue ale fluxu- 
lui și refluxului, se desfac blocuri 
enorme ce cad hăulind în ape. 
Asemenea spectacol cu un infinit 
număr de stagiuni este înregistrat 
și în amintirile soților Ciulli care, 
după 75 de ani, confirmă unele 
din observațiile lui Assan sau 
dau o altă explicație științifică, 
fundamentată pe progresul știin- 
ței, unor fenomene ca cel al 
furtunilor magnetice. Dar unor 
naivități ale călătorului de acum 
trei pătrare de veac, cei care 
i-au călcat pe urme le adaugă nai- 
vitatea de a se fi înarmat cu 
undița în speranța că vor avea 
ce pescui în apele cu existență 
efemeră născute din văile gheța- 
rilor! Fireşte, ei rid acum. Dar 
adaugă momentelor trăite la re- 
venirea pe țărmul cu clima în- 
dulcită de slabele puteri ale un- 
delor trimise de curentul Golf- 
stream pină-n coastele Spitzber- 
gen-ului, neobișnuitul fel de a 
face cunoștință cu unele dintre 
reprezentatele  înaripatelor de 
aici. 

Pe țărmul fiordului au prilejul 
de a admira eiderii, acele vestite 
rațe polare sălbatice furnizoare 
de fulgi fini pentru plăpumi și 
perne, de a-i vedea la vinătoare pe 
iscusiții şi temuţii papagali polari 
cu ciocul atit de puternic în- 
cit pot rupe o bucată de carne 
dintr-o singură mușcătură. Pe 
neașteptate însă, singuraticii că- 
lători se trezesc țintele unui 
atac aerian. Luaţi prin surprin- 
dere, de-abea au timp să se 
ferească din calea primului val 
de atacatori ce se lansează asupra 
lor într-un picaj ameţitor. De 
talia pescărușilor, nişte păsări 
deosebit de agresive dovedesc 
cele mai dușmănoase intenții. 
Soților Ciulli nu le rămine decit 
să se apere cu ajutorul corzilor 
care, desfăcute în grabă, devin 
temute arme ce spintecă ae- 
rul. Uimite, sau poate infricoșate, 
agresivele înaripate se îndepăr- 
tează, dispărind tot atit de iute 
pe cit au apărut. Ceva mai tirziu, 
ajunși în stațiunea Pyramiden, 
Mihaelk și Sorin află că au făcut 
cunoștință, prea puțin plăcută 
de altfel, cu rîndunelele polare. 

Astfel a luat sfirşit temerara 
călătorie a celor doi tineri fizi- 
cieni atomiști români în Arhipe- 
lagul Munţilor Ascuţiţi! La bor- 
dul spărgătorului de gheață 
«Steaua Nordului», soții Ciulli 
îi reîntilnesc pe ceilalți membri 
ai Expediţiei nr. 21-care, regre- 
tind lipsa lor de curaj, îi invidiază 
pentru performanţa lor. Traver- 
sind din nou Marea Barents, 
Sorin Ciulli părăsește marile lati- 
tudini ale Arcticii cu gindul la 
marile altitudini ale: Himalayei. 
Pe cind, oare, expediția mult 
visată la... Polut înălțimilor? 


VAL TEBEICA 


Incursiune în agrementul și pseudo-agrementul european 


SCHWABING-UL, SUB DEVIZA: BANI SĂ IASĂ 


Orice ghid miinchenez nu va 
scăpa ocazia de a recomanda 
turistului unul din locurile de 
agrement «cele mai atrăgătoa- 
re» ale orașului de pe Iser — 
Schwabing-ul — cotat de pu- 
blicitate, ca filmele de mare 
clasă, cu trei stele! Propriu-zis 
este un sistem de străzi, din 
perimetrul Universității, «unde 
tinerii se pot amuza după gustul 
și fantezia lor». Cel puțin aşa 
m-a asigurat un tinăr asistent 
universitar. 


Așa se face că am încălecat 
de grabă pe ducipalul municipa- 
lității muncheneze — un tram- 
vai de alură clasică, ce parcurge 
distanțele cu iuțeală, într-un 
ritm modern — pină ce m-am 
trezit infundat într-o mulțime 
prin care se inainta, cred, cu 
viteza de 1 metru pe oră! Aici, 
în preajma Universităţii, coboa- 
ră o lume tinără, pestriță, imbră- 
cată într-o alandala vestimen- 
tară ce te induce în eroare cu 
privire la anul de graţie în care 
trăiește ori continentul pe care 
te afli! Cele mai ciudate combi- 
naţii de vestminte, epoci şi cu- 
lori asortate straniu se asociază 
ca într-un soi de carnaval bra- 
zilian căruia îi lipsește însă 
ceva, antrenul, incandescenţa. 

Pe trotuare, alunecă fete și 
băieți cu corpurile fie acope- 
rite, de la bărbie și pină la 
glezne, sub materiale grele, ne- 
gre sau în cel mai bun caz gri 
închis, fie despuiate și asor- 


DRUMURI PUBLICE — CĂ! 
DE ACCES 


e Drumul modernizat Ploiești 
— Vălenii de Munte — Cheia va fi 
dzt în întregime în exploatare la 
1 mai. Noua arteră rutieră, lungă 
de aproape 70 km, deschide acce- 
sul către frumoasa zonă turistică 
din împrejurimile stațiunii Cheia 
și spre masivul Ciucaş. 

e Se apropie de sfirşit lucrările 
de modernizare a drumului na- 
ţional nr. 17 (Bistriţa — Vatra 
Dornei), acces rapid la valoroa- 
sele obiective turistice din jude- 
țul Suceava. 

e A fost asfaltat drumul de 
legătură dintre localitățile Fără- 
gău şi Urmeniș (județul Mureș), 
de pe DN 16. 

e S-au terminat lucrările pe DN 
22 Tulcea — Brăila. Automobi- 
liştii vor putea vizita, astfel, în 
condiţii optime zona viticolă 
Niculiţel și mănăstirile Cocoș și 
Cilic-Der€. 

e Alte noi drumuri asfaltate în 


tate la epidermă cu un delicat 
bikini și o bentiţă de un centi- 
metru lățime plasată, la ado- 
lescente, în locul părții supe- 
rioare al așa-zisului costum de 
baie. Fracuri, gambete, san- 
dale romane, ghetre atașate 
direct pe piciorul gol, şepci 
fără cozoroc, cozorocuri fără 
şepci, pălării fără boruri, boruri 
fără pălării etc., etc. Toate pur- 
tate cu gravitate, cu aplomb, 
chiar, ca pe scena unei case 
de modă în care gustul dubios 
ori inesteticul trebuie apreciate 
de către auditoriu, cu orice preț. 

„Nici nu știi cind ești sur- 
prins de orele inserării. 

În lumina galbenă, tremură- 
toare, a candelelor amplasate 
în diferite borcane și pahare 
colorate ce invadează trotuarul, 
asişti la plimbarea unor tineri, 
care inaintează cu mișcări şi 
alură îmbătrinite, lipsiți de vlagă 
şi de viață. Cei mai mulţi par 
să macine in continuare un 
gind: o idee fixă s-ar părea că-i 
subjugă. Din nou constaţi: sint 
livizi, moi, un soi de cadavre 
vii. Cine sint aceștia, de unde 
descind, ce vor, înlănţuiți în 
această horă drăcească, tăcută, 
leneșă, absorbantă? Ciudat 
«amuzament»! 

Chiar în aceste clipe ţigara 
se aprinde de la țigară; in roto- 
coale se inalță un fum albăstrui 
cu miros de eucalipt. Intinsul 
trotuarelor este acoperit, trep- 
tat, de trupuri. În noapte lică- 
reşte doar licuriciul țigărilor su- 


în circuit 


judeţul Caraș-Severin: sectoa- 
rele lablanița-Bozovici şi Oraviţa- 
Anina de pe DN 57 B, Reşiţa — 
Lupac — Grădinari; Prilipeț — 
Pătaş. 

e Cabana «Căprioara» — 
Deva va fi accesibilă pe noul 
drum carosabil care porneşte din 
Mintia. 

e Datorită prelungirii drumu- 
lui carosabil de la Ciîrnic, (cu 
încă 1800 m), cabana Pietrele a 
devenit cu mult mai accesibilă 
turiștilor, timpul de parcurs cu 
piciorul fiind redus, de la o oră 
și jumătate, la numai 35 de minute. 


NOUTĂŢI DIN REȚEAUA 
HOTELIERĂ 


În județul Suceava, vor fi 
puse la dispozile turistilor com- 
plexul hotelier alpin din masivul 
Rarău, motelul de la Spătărești, 
din apropierea Fălticenilor, pre- 
cum şi noul complex hotelier din 
municipiul Suceava. 

Noi moteluri și hanuri mai 


prapus limbilor galbene ale can- 
delelor. Liniştea stranie învă- 
luie totul. Dragonul stupefian- 
telor macină, încet, dar sigur, 
vieţile tinere dornice de feri- 
cire, o clipă, două, trei, «unde- 
va», dacă pe pămint este mai 
greu să obţii așa ceva. > 
În Schwabing, mulţi trăiesc 
de pe urma acestui comerţ in- 
fernal în care «fericirea» de o 
clipă este urmată implacabil de 
disperarea și mizeria săptămi- 
nilor, lunilor, anilor ce urmează 
şi care plătesc astfel, prin tribut 
de chin şi viață, nesocotinţa. 
Oricine poate căpăta pentru 
cițiva dolari un plic ori o țigară 
cu... «elixir». După care este 
nevoit să se adăpostească pe 
o margine de trotuar unde, in- 
stalaţi confortabil pe piatra rece 
și neprietenoasă, atiția și atiția 
oameni tineri caută să-și umple 
vidul prin visuri Eastman-color. 
În chiar inima cartierului, la 
intersecția străzilor in care ti- 
neretul se «amuză», un maga- 
zin uriaş atrage orice vizitator. 
Mai bine spus un supermaga- 
zin. În zecile sale de ganguri 
întunecoase, prin care urci ori 
cobori ca într-un peisaj lunar, 
trăieşti un coșmar audio-vizual, 
creat de alternanța unor muzici 
stridente produse de instru- 
mente de percuție, peste care 
se suprapun culorile violente ale 
unor faruri, ca de aeroport, 
azvirlite nemilos peste retinele 
abia ieşite din intunecimi. Din 
loc în loc, in magazin, mici 


sînt prevăzute și în alte localități: 
la Slănic Moldova (în pădurea 
aflată de-a lungul drumului na- 
țional nr. 11 Bacău — Orașul 
Gheorghe Gheorghiu-Dej, la km 
16) la Lespezi, Răcăciuni (jud. 
Bacău), la Petroșani (jud. Hune- 
doara), Dezna (jud. Arad), Co- 
rund (jud. Harghita). 


MUZEE 


e În casa Melic (monument de 
arhitectură din București) a fost 
deschisă Casa-muzeu Theodor 
Pallady. 

e Admiratorii Deltei Dunării 
vor putea să viziteze, în trecere 
prin Tulcea, pe lingă Muzeul 
Deltei cu noul acvariu, şi secția 
de artă a muzeului tulcean. 

e Judeţul Covasna vă adresează 
invitația de a vizita Muzeul de 
istorie a orașului Tg. Secu- 
iesc deschis de curînd. Incă un 
prilej de cunoaştere a acestei 
zone a ţării. 

e La muzeul sătesc de pe lingă 
căminul cultural Teiu (jud. Arges) 
a fost inaugurat un colț memo- 
rial «Vladimir Streinu». 

e În vechea salină de la Slănic 
va fi amenajat un original muzeu 
destinat istoriei exploatării sării 


refugii iți oferă o banchetă, un 
fotoliu, un soi de strapontină 
pe care de-abia urcat, ca din 
neant, în față ţi-a și apărut o 
băutură alcoolică tare contra 
cost categoria «lux». 

Vitrinele te însoțesc în călă- 
toria hazardată prin universul 
depersonalizat. Tresari doar 
cind dai cu ochii de prețurile 
cu adevărat fabuloase agăţate 
pe un palton hippy, pe o vestă 
soioasă gata pregătită de un 
celebru croitor «beat», ori de 
o fustă maxi avind o despicătură 
indecentă. 

La parterul supermagazinu- 
lui, filme sexy — scabroase, 
dezumanizante... 

Chioșcuri de ziare oferă un 
bogat sortiment de reviste de 
«cultură hippy» ori «beat» din 
care poți afla ciți dolari a mai 
donat un milionar american 
pentru a i se publica un articol 
în care-și exprimă admiraţia 
pentru acestuviitor al omenirii» 
cu care el, personal, milionarul, 
se complace și l-ar dori perpe- 
tuat pentru veșnicie. 

Ciţi bani or fi ciștigind unii, 
pe-aici, prin acest cartier cotat 
cu trei stele?! 

Cite drame s-or fi producind 
printre tineri? 

Cine mai ştie?! 

Dar ce contează, agremeni- 
dezagrement, bani să iasă, a- 
ceasta este unica moralitate 
agreată prin aceste locuri. 


CAROL ROMAN 


din țara noastră. Lucrările, aflate 
în supravegherea Oficiului ju- 
dețean de turism Prahova, vor 
începe în toamna acestui an. 


DIVERSE 


e La numai 1,5 km de centrul 
oraşului Fălticeni a fost dat în 
exploatare complexul de agre- 
ment «Dumbrava Minunată» în 
cadrul căruia funcţionează o ca- 
bană cu un restaurant de 150 
de locuri, un ștrand modern, 
terenuri de sport, două iazuri 
pentru amatorii de pescuit, un 
camping şi un loc de parcare. 

e În timpul unei excursii în 
Bucegi, una dintre turiste a dat 
naștere unui copil. Faptul s-a 
petrecut la cabana Caraiman şi 
ar fi putut să aibă urmări tragice 
dacă doi oameni — lon Spireanu, 
matriţer la uzina ploieșteană 
1 Mai și lon Niţu, tehnician la 
combinatul petrochimic din Bra- 
zi — nu ar fi acţionat energic, 
pentru a aduce, de la mare dis- 
tanță, un cadru medical de spe- 
cialitate. Caraiman — acesta 
este numele dat noului născut — 
se poate mîndri cu o performantă 
unică: este cel mai tinăr turist 
care a coborit vreodată Valea 


lepilor. OVIDIU STOIAN 


TEZAUR 


“ZEIȚA DE LA VIDRA 


